mteb/MIRACLReranking huggingface dataset:
২০১১ কমনওয়েলথ যুব গেমসে বাংলাদেশ বাংলাদেশ ১৯৭২ কমনওয়েলথ অব নেশনস-এ যোগ দেয় এবং ১৯৯০ সালে নিউজিল্যান্ডের অকল্যান্ডে অনুষ্ঠিত কমনওয়েলথ গেমসে প্রথম অংশগ্রহণ করে। বাংলাদেশের জাতীয় অলিম্পিক কমিটি 'বাংলাদেশ অলিম্পিক অ্যাসোসিয়েশন' কমনওয়েলথ গেমস এবং কমনওয়েলথ যুব গেমসে দেশের অংশগ্রহণ করার দায়িত্ব পালন করে থাকে। ২০০০ সালে এডিনবরায় অনুষ্ঠিত ১ম ২০০০-এর কমনওয়েলথ যুব গেমস এবং ২০০৪ সালে বেনডিগোতে অনুষ্ঠিত ২য় কমনওয়েলথ যুব গেমসে বাংলাদেশ অংশগ্রহণ করেনি। ২০০৮ সালে ভারতের পুনেতে অনুষ্ঠিত ৩য় কমনওয়েলথ যুব গেমসে সর্বপ্রথম বাংলাদেশের ১০ জন পুরুষ প্রতিযোগী এ্যাথলেটিক্স, মুষ্টিযুদ্ধ এবং শুটিং-এ অংশ নেয় এবং ভারোত্তলনে একটি ব্রোঞ্জ পদক জয় করে। ৬৩ জাতির অংশগ্রহণে ২০১১ সালের ৭ থেকে ১৩ সেপ্টেম্বর পর্যন্ত আইল অব ম্যানে অনুষ্ঠিত ৪র্থ কমনওয়েলথ যুব গেমসে বাংলাদেশও যোগ দেয়, যা কমনওয়েলথ যুব গেমসে তাদের ২য় বারের মতো অংশ নেয়া এবং এতে বাংলাদেশসহ ৩১টি দেশ কোন পদক জয়ে ব্যর্থ হয়।
আবু সালেহ তিনি ১৯৬৭ সাল থেকে সাংবাদিকতার সাথে যুক্ত আছেন। ইত্তেহাদ, দৈনিক দেশ, হক কথা, দৈনিক খবর, জনতা, বাংলাদেশ সংবাদ সংস্থাসহ আরো অনেক সংবাদপত্রে তিনি কাজ করেছেন। তিনি ঢাকা সাংবাদিক ইউনিয়নের সাধারণ সম্পাদক এবং সভাপতির দায়িত্ব পালন করেছেন। সাংবাদিকতার দায়িত্ব পালনকালে তিনি বহুবার পুলিশি এবং রাজনৈতিক হামলার শিকার হয়েছেন। ১৯৮৭ সালে এরশাদ বিরোধী আন্দোলনে বাংলা মোটরে স্বৈরাচারী এরশাদের পেটোয়া বাহিনী তার হাতের কব্জি এবং পাঁজরের হাড় ভেঙ্গে দেয়। এছাড়া তার লেখা রিপোর্ট দেশে নানা সময়ে আলোড়ন তৈরি করে তার ভিতরে "দেশে কোন গাধা" নেই এই সংবাদে দেশের মানুষের ভিতরে প্রতিক্রিয়া তৈরি হয়েছিল।
পায়োনীয়ার ১০ পায়োনীয়ার ১০ (মূলত পায়োনীয়ার এফ নামে পরিচিত) হল মার্কিন ২৫৮ কিলোগ্রামের স্পেস প্রোব, যা সর্বপ্রথম বৃহস্পতি গ্রহের অভিযান সম্পন্ন করে। তারপর, পায়োনীয়ার ১০ সর্বপ্রথম সৌরজগত থেকে বের হওয়ার গতিবেগ অর্জন করে। এই মহাকাশ অভিযানের প্রকল্পটি ক্যালিফোর্নিয়ার নাসা এমস রিসার্চ সেন্টার দ্বারা পরিচালিত হয়, এবং স্পেস প্রোবটি TRW দ্বারা নির্মিত হয়েছিল।
আইফোন ৭ আইফোন ৭-এ একটিমাত্র সিম (জিএসএম) ব্যবহার করা যায় যেটা ন্যানো সিম। কানেকটিভিটি অপশন গুলো হল ওয়াইফাই, জিপিএস, ব্লুটুথ, এনএফসি, ৩জি এবং ৪জি। সেন্সরসমূহ হল কম্পাস ম্যাগনেটোমিটার, প্রক্সিমিটি সেন্সর, অ্যাক্সিলারোমিটার, অ্যাম্বিয়েন্ট লাইট সেন্সর, জাইরোস্কোপ এবং ব্যরোমিটার।
ডেস্ক ডেস্ক ধরনের আসবাবপত্র গুলো আনাদিকালে ব্যবহার করা হয় নি অথবা অন্যান্য পুরনো দূর পূর্ব অথবা মধ্য পূর্বীও সাংস্কৃতিক সভ্যতার কেন্দ্রেও নয় তবে এর কোন নির্দিষ্ট প্রমান নেই। এটিকে মধ্যযুগীয় দৃষ্টান্তে দেখা যায় সর্বপ্রথম আসবাবপত্র হিসেবে যা পড়া ও লেখার জন্য নকশা এবং তৈরি করা হয়েছিল। ১৫ শতকের স্থান্তরযোগ্য ছাপানোর যন্ত্র আবিস্কারের পূর্বে যেকোনো পাঠকই ছিল সম্ভাব্য লেখক অথবা প্রকাশক বা উভয়ই, যেহেতু যেকোনো বই অথবা অন্যান্য কাগজপত্র হাত দিয়ে নকল করা হত। ডেস্ক গুলো নকশা করা হত স্লট এবং হুক দ্বারা বই রাখা ও লেখার সুবিধার জন্য। যেহেতু পাণ্ডুলিপির খণ্ড প্রায়ই বড় এবং ভারী হত তাই সেই সময়ের ডেস্ক সাধারণত বিশাল গঠনের হত।
একলাখী সমাধিসৌধ এ সমাধিসৌধ নির্মাণের অনুপ্রেরণা এসেছে বিহার শরীফে অবস্থিত(এর নাম গোলঘর ৷কোন রাজনৈতিক কারণে অথবা সম্প্রদায়িক কারণে এর নাম পরিবর্তন করা হয়েছে) বস ইবরাহিম বাইয়ুর সমাধির (১৩৫৩ খ্রি.) মাধ্যমে এবং দিল্লির কুওয়াতুল ইসলাম মসজিদের পেছনে অবস্থিত সুলতান ইলতুৎমিশের সমাধি (১২৩৬ খ্রি.) থেকে। ইসলামের প্রাথমিক যুগে সমাধিসৌধ নির্মাণ তেমন জনপ্রিয় ছিল না। তুর্কিদের আগমনের সঙ্গে সঙ্গে এর জনপ্রিয়তা বৃদ্ধি পায়। এ জাতীয় বর্গাকার ইমারতের সর্বপ্রথম নিদর্শন বোখারায় সামানী বংশীয় ইসমাইলের সমাধি। সম্ভবত এর মূল নমুনা ছিল ‘চাহারতক’ নামে পরিচিত ইরানের চার গম্বুজবিশিষ্ট সাসানীয় অগ্নি মন্দির। জনশ্রুতি অনুসারে এর নির্মাণকার্যে এক লক্ষ টাকা ব্যয় হয়েছিল বলে এর নামকরণ হয়েছে একলাখী। এর নির্মাণকাল অজ্ঞাত তবে সাধারণত জালালউদ্দীনের মৃত্যুর বছরকেই (১৪৩৩ খ্রি) এর নির্মাণের কাল বলে ধরে নেওয়া হয়।
চুয়াডাঙ্গা জেলা চুয়াডাঙ্গা জেলা বাংলাদেশের পশ্চিমাঞ্চলের খুলনা বিভাগের একটি প্রশাসনিক অঞ্চল। পূর্বে এটি বৃহত্তর কুষ্টিয়া জেলার অন্তর্গত ছিল। দেশ বিভাগের পূর্বে এটি পশ্চিম বঙ্গের নদিয়া জেলার অন্তর্গত ছিল। ১৯৭১ সালের ২৬শে মার্চ মুক্তিযুদ্ধের সর্বপ্রথম কমান্ড দক্ষিণ-পশ্চিমাঞ্চলীয় কমান্ড গঠিত হয়েছিল চুয়াডাঙ্গায়। মুক্তিযুদ্ধের আট নম্বর সেক্টরের হেডকোয়ার্টার ছিল চুয়াডাঙ্গা সদরের ৪নং ইপিআর এর হেডকোয়ার্টার। ৪নং ইপিআর প্রধান মেজর আবু ওসমান চৌধুরী এবং ডাঃ আসহাব-উল-হক জোয়ার্দ্দার একই দিন সকাল ৯:৩০ এ চুয়াডাঙ্গা শহরের বড় বাজার চৌরাস্তার মোড়ে সর্বপ্রথম দখলদার পাকিস্তানি সামরিক বাহিনীর বিরুদ্ধে বিদ্রোহ এবং সর্বাত্মক যুদ্ধ ঘোষণা করেন। বাংলাদেশ রেডক্রস বর্তমানে রেডক্রিসেন্ট সোসাইটি চুয়াডাঙ্গাতে প্রতিষ্ঠিত হয়। এছাড়া স্বাধীন বাংলাদেশের ডাক বিভাগ এবং টেলিযোগাযোগ ব্যবস্থা এই চুয়াডাঙ্গায় প্রথম প্রতিষ্ঠা লাভ করে। ১৯৭১ সালের মুক্তিযুদ্ধ চলাকালীন সময়ে ১০ই এপ্রিল প্রবাসী বাংলাদেশ সরকার চুয়াডাঙ্গা কে গনপ্রজাতন্ত্রী বাংলাদেশ সরকারের অস্থায়ী রাজধানী ঘোষণা করেন। এবং ১৪ই এপ্রিল পর্যন্ত তা কার্যকর ছিলো। পরবর্তীতে নিরাপত্তার কথা ভেবে রাজধানী মেহেরপুরের বৈদ্যনাথতলা বর্তমানে মুজিবনগর এ সরিয়ে নেওয়া হয়। ১৮৬২ সালের ১৫ নভেম্বর ব্রিটিশরা বাংলাদেশের প্রথম রেল পথ চুয়াডাঙ্গা জেলার দর্শনা থেকে কুষ্টিয়া জেলার জগতী পর্যন্ত চালু করেন। চুয়াডাঙ্গা রেলস্টেশন হল বাংলাদেশের প্রথম রেলস্টেশন।
নোফেল স্পোর্টিং ক্লাব ক্লাবটি ২০১৭ সালে গঠিত হয়।২০১৭ বাংলাদেশ চ্যাম্পিয়নশিপ লীগ থেকে বাংলাদেশ ফুটবল অঙ্গণে যাত্রা শুরু করে।৬ আগস্ট ২০১৭ নিজেদের প্রথম ম্যাচ খেলে এবং সর্বপ্রথম জয় পায়।১৪ অক্টোবর ২০১৭ তারিখে আরিফুল হক ক্লাবটির সর্বপ্রথম হ্যাট্রিক করেন। ৫ নভেম্বর ২০১৭ তারিখে সেই আসরের রানার্স-আপ হিসেবে ক্লাবটি দেশের সর্বোচ্চ স্তরের বাংলাদেশ প্রিমিয়ার লীগে খেলার যোগ্যতা নিশ্চিত করে।
বাংলাদেশ-ভারত মৈত্রী চুক্তি ১৯৭২ এই চুক্তির কোন এক বা একাধিক অনুচ্ছেদের বাস্তব অর্থ নিয়ে চুক্তি সম্পাদনকারী উচ্চ মর্যাদাসম্পন্ন পক্ষদ্বয়ের মধ্যে কোন মত পার্থক্য দেখা দিলে তা পারস্পরিক শ্রদ্ধা ও সমঝোতার মাধ্যমে শান্তিপূর্ণভাবে নিষ্পত্তি করতে হবে।
পররাষ্ট্র এবং প্রতিরক্ষা সংক্রান্ত বিষয়ে শর্ত থাকার কারণে এই চুক্তিটি বিশেষ তাৎপর্য বহন করেছে। অনুচ্ছেদ ৮-এ বলা হয়, “কোন দেশ অপর দেশের বিরুদ্ধে কোনরূপ সামরিক জোটে যোগ দিতে পারবে না এবং অপর দেশের বিরুদ্ধে কোন রকম সামরিক অভিযান পরিচালনা করতে পারবে না এবং তার সীমানাধীন স্থল, জল এবং আকাশ অপর রাষ্ট্রের সামরিক ক্ষতি অথবা অপর রাষ্ট্রের সংহতির প্রতি হুমকিস্বরূপ কোন কাজে ব্যবহার করতে দিতে পারবে না।”অন্য দিকে অনুচ্ছেদ ৯-এ বর্ণিত রয়েছে, “প্রত্যেক পার্টিই অন্য পার্টির বিপক্ষে কোন তৃতীয় পার্টিকে যে কোন সামরিক সংঘর্ষে কোন প্রকার সাহায্য দিতে পারবে না। যদি কোন পার্টি আক্রমণের শিকার হয় কিংবা আগ্রাসনের হুমকির মুখাপেক্ষি হয়, তবে অনতিবিলম্বে দুই পার্টিই পারষ্পরিক আলোচনার মাধ্যমে উপযুক্ত ব্যবস্থা গ্রহণ করবে সেই আক্রমণ কিংবা আগ্রাসনের হুমকির মোকাবেলা করার জন্য। এভাবেই দুই দেশের শান্তি ও সংহতি বজিয়ে রাখা হবে।” অনুচ্ছেদ ১০-এ বর্ণিত আছে, “এই চুক্তির পরিপন্থী কোন প্রকার অঙ্গীকার কোন পার্টিই অন্য কোন দেশ বা একাধিক দেশের সাথে খোলাভাবে কিংবা গোপনে করতে পারবে না।”
সিদ্ধার্থ (উপন্যাস) হেরমান হেস এর এই নবম উপন্যাসটি লেখা হয়েছিল জার্মান ভাষায় , খুব সরল অথচ মাধুর্যপূর্ণ ছন্দে । হেরমান হেস ১৯১০ সালে ভারতে কিছুদিন কাটানোর পর, বইটি সর্বপ্রথম প্রকাশ পায় ১৯১২ সালে । বইটি যুক্তরাষ্ট্রে সর্বপ্রথম প্রকাশ পায় ১৯৫২ সালে এবং ৬০ এর দশকে বেশ প্রভাব বিস্তার করে। হেস বইটি উৎসর্গ করেন প্রিয় বন্ধু এবং নবেল পুরস্কার বিজয়ী ফরাসি নাট্যকার রোমেইন রোনাল্ড কে।
২০১৪ আইসিসি বিশ্ব টুয়েন্টি২০ ২০১৪ আইসিসি টুয়েন্টি২০ বিশ্বকাপ (ইংরেজি: 2014 ICC World Twenty20) বাংলাদেশে অনুষ্ঠিত আন্তর্জাতিক টুয়েন্টি২০ বিশ্বকাপের ৫ম আসর। এ প্রতিযোগিতা ১৬ মার্চ থেকে ৬ এপ্রিল ২০১৪ তারিখ পর্যন্ত বাংলাদেশে অনুষ্ঠিত হয়। এ প্রতিযোগিতা আয়োজনের ফলে টানা দ্বিতীয়বারের মতো এশিয়ার কোন দেশে আইসিসি টুয়েন্টি২০ বিশ্বকাপ প্রতিযোগিতা অনুষ্ঠিত হচ্ছে। ২০১০ সালে আন্তর্জাতিক ক্রিকেট কাউন্সিল বাংলাদেশকে স্বাগতিক দেশ হিসেবে ঘোষণা করে। পূর্বের চারটি প্রতিযোগিতা দক্ষিণ আফ্রিকা, ইংল্যান্ড, ওয়েস্ট ইন্ডিজ এবং শ্রীলঙ্কায় অনুষ্ঠিত হয়েছিল।
গ্রীষ্মকালীন অলিম্পিকে ফিল্ড হকি গ্রীষ্মকালীন অলিম্পিকে ফিল্ড হকি প্রতিযোগিতা সর্বপ্রথম পুরুষদের প্রতিযোগিতা হিসেবে ছয়টি দল নিয়ে ১৯০৮ গ্রীষ্মকালীন অলিম্পিকে শুরু হয়। কোন আন্তর্জাতিক হকি নিয়ন্ত্রণ সংস্থার অস্তিত্ব না থাকায় ১৯২৪ গ্রীষ্মকালীন অলিম্পিক প্রতিযোগিতা থেকে ফিল্ড হকিকে সরিয়ে দেওয়া হয়। এই সিদ্ধান্তের ফলে ঐ বছর প্যারিসে আন্তর্জাতিক হকি সংগঠন তৈরী হয়। এর পর ১৯২৮ গ্রীষ্মকালীন অলিম্পিক প্রতিযোগিতা থেকে প্রতিটি প্রতিযোগিতায় পুরুষদের হকি নিয়মিত হয়েছে। ১৯২৮ থেকে ১৯৬৮ গ্রীষ্মকালীন অলিম্পিকে ফিল্ড হকি পর্যন্ত প্রতিটি প্রতিযোগিতায় ভারত ও পাকিস্তানের মধ্যেই প্রতিটি স্বর্ণ পদক ভাগ হয়। ১৯৬৮ গ্রীষ্মকালীন অলিম্পিকের পর থেকে ফিল্ড হকিতে এই দুই দেশের আধিপত্য কমে অস্ট্রেলিয়া, নিউজিল্যান্ড, নেদারল্যান্ডস ও জার্মানীর প্রাধান্য বেড়ে যায়। ১৯৮০ গ্রীষ্মকালীন অলিম্পিক প্রতিযোগিতা থেকে মহিলাদের ফিল্ড হকি প্রতিযোগিতা শুরু হয়। ১৯৭৬ গ্রীষ্মকালীন অলিম্পিকে ফিল্ড হকি প্রতিযোগিতাতে প্রথম কৃত্রিম মাঠে খেলা হয়।
ক্রিকেট সাউথ আফ্রিকা ১৮৮৯ সালে সর্বপ্রথম দক্ষিণ আফ্রিকা ক্রিকেট দল আন্তর্জাতিক ক্রিকেটে অংশগ্রহণ করে। কিন্তু ঐ সময়কার খেলোয়াড়দের সম্পর্কে খুব কমই জানা গেছে। ১৯৭০ সাল পর্যন্ত দলটি ধারাবাহিকভাবে ইংল্যান্ড, অস্ট্রেলিয়া ও নিউজিল্যান্ডের বিপক্ষে অংশ নিয়েছিল। কিন্তু মে, ১৯৬১ সালে কমনওয়েলথ ত্যাগ করলে দক্ষিণ আফ্রিকাকে তৎকালীন ইম্পেরিয়াল ক্রিকেট কনফারেন্সের সভায় দলের সদস্যপদ বাতিল করা হয়। ১৯৬৪ সালে আইসিসি’র নিয়ম পরিবর্তন করা হয় ও অন্যান্য দেশকে সহযোগী সদস্যের মর্যাদা দেয়া হয়। কিন্তু দক্ষিণ আফ্রিকা কর্তৃপক্ষ থেকে পুণরায় সদস্যপদের জন্য আবেদন করা হয়নি। ১৯৪৮ সালে প্রবর্তিত বর্ণবাদ আইনের কারণে অ-শ্বেতাঙ্গ (কালো, ভারতীয়) কোন খেলোয়াড়কে দক্ষিণ আফ্রিকার পক্ষে টেস্ট খেলায় বিধি-নিষেধ আরোপ করা হয়। বর্ণবাদ বিরোধী আন্দোলন তুঙ্গে ওঠলে আইসিসি ১৯৭০ সালে সফরের ওপর নিষেধাজ্ঞা প্রদান করে।
ব্যাকটেরিয়াল ভ্যাজাইনোসিস ব্যাকটেরিয়াল ভ্যাজাইনোসিস প্রজনন বয়সের নারীদের মধ্যে সবচেয়ে সাধারণ যোনি সংক্রমণ রোগ। যে কোন সময়ে আক্রান্ত নারীদের শতকরা হার ৫% থেকে ৭০% এর মধ্যে থাকে। ব্যাকটেরিয়াল ভ্যাজাইনোসিস আফ্রিকার কিছু অংশে সবচেয়ে প্রচলিত এবং এশিয়া ও ইউরোপে কম প্রচলিত। যুক্তরাষ্ট্রের ১৪ থেকে ৪৯ বছর বয়সের প্রায় ৩০% মহিলা আক্রান্ত।) একটা দেশের বিভিন্ন জাতিগোষ্টীর মধ্যে এই হার তারতম্য হয়। প্রচুর নথিভূক্ত ইতিহাসের জন্য যখন ব্যাকটেরিয়াল ভ্যাজাইনোসিস উপসর্গ আকারে বর্ণনা করা হয়েছিল, প্রথম পরিস্কারভাবে ঘটনা নথিভূক্ত হয়েছিল ১৮৯৪ সালে।
রিয়াল মাদ্রিদ ফুটবল ক্লাব সর্বপ্রথম কুলচিহ্নটি একটি সাদামাদা নকশা ছিল, যেখানে ক্লাবের তৎকালীন নাম মাদ্রিদ ক্লাব দে ফুতবল হতে তিনটি বর্ণ "এমএসএফ" (MCF) ছিল; এই কুলচিহ্নটির রঙ ছিল গাঢ় নীল। ১৯০৮ সালে, এই কুলচিহ্নের প্রথম পরিবর্তন করা হয়েছিল। সে সময় বর্ণগুলো একটি বৃত্তের ভিতরে আরও সুস্পষ্ট আকার ধারণ করে। ১৯২০ সাল পর্যন্ত পেদ্রো পারাগেসের আমলে কুলচিহ্নের আকৃতিতে পরবর্তী কোন পরিবর্তন আনা হয়নি। অতঃপর, ত্রয়োদশ আলফনসো এই ক্লাবকে রাজকীয় পৃষ্ঠপোষকতা প্রদান করেছিলেন যার ফলে ক্লাবটি "রিয়াল মাদ্রিদ" নাম পায়, যার অর্থ "রাজকীয়। এর ফলে, ত্রয়োদশ আলফনসোর পরিহিত রাজকীয় মুকুট এই ক্লাবের প্রতীকে অন্তর্ভুক্ত করা হয়েছিল এবং ক্লাবটি "রিয়াল মাদ্রিদ ক্লাব দে ফুতবল" হিসেবে নিজেদের শৈলীকৃত করেছিল।
১৯৩১ সালে রাজতন্ত্র বিলোপের ফলে, সকল ক্লাব হতে রাজকীয় প্রতীক (রাজকীয় কুলচিহ্ন এবং রিয়াল উপাধি) বাদ দেওয়া হয়। কাস্তিল অঞ্চলের নিষ্প্রভ মুলবেরি ব্যান্ড দ্বারা রিয়ালের মুকুটটি প্রতিস্থাপিত হয়েছিল। ১৯৪১ সালে গৃহযুদ্ধ শেষ হওয়ার দুই বছর পর, কুলচিহ্নের "রিয়াল করোনা" বা "রাজকীয় মুকুট" পুনরুদ্ধার করা হয়েছিল, সেসময় কাস্তিলের শামুকের ডোরাটিও বজায় ছিল। উপরন্তু, সোনালি রঙকে প্রাধান্য দিয়ে পুরো কুলচিহ্ন তৈরি করা হয়েছিল এবং ক্লাবকে আবার "রিয়াল মাদ্রিদ ক্লাব দে ফুতবল" নামে ডাকা হয়। ২০০১ সালে, কুলচিহ্নের সবচেয়ে সাম্প্রতিক সংশোধন করা হয়, যখন ক্লাবটি ২১ শতকের জন্য নিজেদের আরও ভালভাবে প্রতিষ্ঠা করতে এবং তার কুলচিহ্নটিকে আরও মানসম্মত করে তুলতে চেয়েছিল। এই পরিবর্তনের মাধ্যমে মুলবেরি ডোরাটিকে পরিবর্তন করে আরও নীলাভ করে তোলা হয় নীল ছায়াছবি পরিবর্তন ছিল।
দেশি সারস ১৭৫৮ সালে শ্রেণীবিন্যাসবিদ্যার জনক ক্যারোলাস লিনিয়াস সর্বপ্রথম দেশি সারসের দ্বিপদ নামকরণ করেন। তিনি প্রজাতিটিকে বড় বকের গণ "আর্ডি"-তে ("Ardea") স্থান দেন। ১৮৮১ সালে অ্যাডওয়ার্ড ব্লাইদ প্রজাতিটির উপর একটি গবেষণাপত্র প্রকাশ করেন এবং তিনি ভারতের দেশি সারসকে দুইটি প্রজাতিতে বিভক্ত করেন; "Grus collaris" ও "Grus antigone"। আধুনিককালে অধিকাংশ পক্ষীবিদ প্রজাতিটির মোট চারটি উপপ্রজাতির স্বীকৃতি দিয়েছেন যার মধ্যে একটি সম্পূর্ণ বিলুপ্ত। বিলুপ্ত উপপ্রজাতিটির নাম "G. a. luzonica" এবং এর আদি অবস্থান ছিল ফিলিপাইনে। মনোনিত উপপ্রজাতির আবাস ভারতে এবং আকারে এটাই দীর্ঘতম। মাথার পালকহীন অঞ্চলের নিচে সাদা বন্ধনী আর ডানার সাদা বর্ণের তৃতীয় পালক দেখে অন্য উপপ্রজাতি থেকে এদের খুব সহজে আলাদা করা যায়। উপপ্রজাতি "sharpii"-এর অবস্থান মায়ানমার ও তৎসংলগ্ন দ্বীপসমূহে। অনেকের মতে "antigone" ও "sharpii" একই উপপ্রজাতির দুইটি ভিন্ন রূপ। পূর্বে অস্ট্রেলিয়ার উপপ্রজাতিটিকে "sharpii"-এর (অনেকসময় "sharpei" বানানে লেখা হলেও লাতিন ব্যাকরণ অনুযায়ী "sharpii" সঠিক) অন্তর্ভুক্ত মনে করা হলেও বর্তমানে একে পৃথক উপপ্রজাতি হিসেবে গণ্য করা হয়। এ উপপ্রজাতিটির নাম "G. a. gilliae" (আনেকসময় "gillae" বা "gilli" লেখা হয়)। মাত্র ১৯৮৮ সালে এ উপপ্রজাতিটি সনাক্ত করা হয় এবং এটি প্রথম দেখা যায় ১৯৬৯ সালে। তখন দেশি সারসকে অস্ট্রেলিয়ায় সাম্প্রতিক পরিযায়ী বলে মনে করা হত। অস্ট্রেলিয়ার আদিবাসীরা অবশ্য বহু আগে থেই সারস আর ব্রল্গার মধ্যে পার্থক্য দেখতে পেয়েছিল। তারা একে ডাকত "রক্তে-মাথা-রাঙানো সারস" বলে। এ উপপ্রজাতিটি অন্যসব উপপ্রজাতির তুলনায় বেশ গাঢ় এবং এর কান-ঢাকনি আকারে অনেক বড়। মূল প্রজাতি থেকে মাত্র তিন হাজার জেনারেশন পার করে এরা নতুন উপপ্রজাতিতে পরিণত হয়েছে। ফিলিপাইনে একসময়ে প্রাপ্ত "luzonica" উপপ্রজাতিটি সম্পর্কে তেমন কিছু জানা যায় নি। এর সনাক্তকারী বৈশিষ্ট্যগুলো সম্পর্কে পরিষ্কার ধারণা পাওয়া যায় নি। সম্ভবত এরা "gilliae" বা "sharpii"-এর একটি প্রতিরূপ।
সামান্য কিছু নমুনার মাইটোকন্ড্রিয়াল ডিএনএ বিশ্লেষণ করে দেখা গেছে যে, এশীয় উপপ্রজাতিসমূহের মধ্যে বিংশ শতাব্দী পর্যন্ত জিন ফ্লো ছিল। বাসস্থান সংকুচিত হয়ে যাওয়ায় এরা একে অপরের থেকে বিচ্ছিন্ন হয়ে পড়ে। গবেষণায় আরও দেখা গেছে, অস্ট্রেলিয়ায় প্রজাতিটির আবির্ভাব প্রায় ৩৫,০০০ বছর আগে অর্থাৎ প্লাইস্টোসিন যুগের শেষ পর্যায়ে। চারগুণ বেশি নমুনা সংগ্রহ করে পরিচালিত আরেকটি গবেষণা এ ফলকে সমর্থন করে। নতুন এ গবেষণাটি আরও বলে যে ভৌগোলিকভাবে বিচ্ছিন্ন বলে অস্ট্রেলীয় উপপ্রজাতির সদস্যরা পুরোপুরি নিজেদের মধ্যে প্রজনন করতে সক্ষম হয়েছিল। যেহেতু ব্রল্গার সাথে এর জিনগত বৈপরীত্য রয়েছে, সেহেতু এদের মধ্যে কোন সংকরায়ন ঘটতে পারে না অর্থাৎ এ উপপ্রজাতিটি একটি সম্পূর্ণ পৃথক প্রজাতি হতে পারে।
বরেন্দ্র কালক্রমে এই দেশ মগধ সাম্রাজ্যের অধীনে ক্ষত্রিয়শূন্য হয়। বৌদ্ধদের প্রাধান্যের সময় পালবংশীয় রাজারা মগধরাজ্যের অধীনে এখানে রাজত্ব করতেন।সেই সময়ে পৌন্ড্রপট্টনের নাম পান্ডুয়া, গৌরবনগরের নাম গৌড়, এবং বরেন্দ্রভূমির নাম বরিন্দা হয়েছিল।
মদনপাল এই বংশের শেষ রাজা।তাঁর পত্নী মন্ত্রীর সহযোগে বিষপ্রয়োগে স্বামী-হত্যা করেছিলেন।কিন্তু সেনাপতি শূরসেন নামক বৈদ্য সেই দুষ্টা রাণী সহ মন্ত্রীকে বন্দী করে অগ্নিতে দগ্ধ করেন এবং মৃত রাজার কোন সন্তান না থাকায় নিজেই রাজা হন।তখন থেকে গৌড়ে বৈদ্যরাজ্য (সেন) স্থাপিত হল; কিন্তু বরিন্দার উত্তর ও পূর্বপ্রান্তে তখনও পালবংশীয় কোন কোন রাজার আধিপত্য ছিল। বৈদ্যরাজগণ ক্রমে ক্রমে পালরাজ্য ধ্বংস করে সমস্ত বরিন্দা অধিকার করেছিলেন।
ইরানি বিপ্লব শাহ ইরানে ফিরে আসে চটজলদি। এসব ঘটনা ঘটেছিল ১৯৫৩ সালে। পতনের শেষ মুহূর্ত পর্যন্ত অর্থাৎ ১৯৭৯ সালের ১৬ ই জানুয়ারি পর্যন্ত দেশের নিরষ্কুশ সর্বময় ক্ষমতা ছিলো শাহের হাতে। তার ইঙ্গো-মার্কিন মদদ দাতারা অনবরত সমর্থন দিয়ে যাচ্ছিলেন তাকে। ফলে তার পুলিশ ও সেনাবাহিনী প্রতিদিন রাজপথে শত শত মানুষকে গুলি করে মারছিলো। অথচ ১৯৫৩ সালের পর থেকে ইরানে যে অকল্পনীয় উন্নতি হয়েছিলো তাতে জনগণের খুশি বা সন্তুষ্ট থাকার কথা ছিলো এবং তারা তা ছিলোনা। শাহের কতিপয় ব্যক্তিগত আচরণ, অভ্যাস আর পশ্চিমা সংস্কৃতির অবাধ প্রচলন দেশের সাধারণ ধর্মপ্রাণ মানুষকে ধীরে ধীরে বিক্ষুদ্ধ করে তোলে। এই বিক্ষোভই অগ্নিগর্ভে রূপ নেয় ১৯৭৭ সালের শেষ দিকে। তেহরান শহরে কোন পাবলিক বাসে কোন ধর্মীয় লেবাযধারী মানুষ উঠলেই কনট্রাকটর টিটকারী করে বলতো- আমরা আলেম আর বেশ্যাদের বাসে চড়াই না।
জামাল খাশোগি হত্যাকাণ্ড খাশোগি দূতাবাসে গিয়েছিলেন তিনি আর তার বাগদত্তার পরিকল্পিত বিবাহ সম্পর্কে তথ্য সংগ্রহ করবার জন্য। তার অট্টালিকাটি থেকে বের হবার কোন সিকিউরিটি ক্যামেরা ফুটেজ পাওয়া যায়নি বলে বিভিন্ন সংবাদ মাধ্যমে তাকে নিখোঁজ ঘোষণা করা হয়। সেখানে দাবি করা হয়েছিল যে দূতাবাসের মধ্যেই জামাল খাশোগিকে গুপ্তহত্যা করা হয় এবং তার দেহকে টুকরো টুকরো করে কেটে বা অন্য উপায়ে তার চিহ্ন মুছে ফেলা হয়। সংবাদ মাধ্যমে খাশোগির উধাও হয়ে যাবার প্রথম প্রতিবেদন প্রকাশ করা হলে সৌদি আরব দাবী করে যে তিনি দূতাবাস পরিত্যাগ করেছিলেন এবং একই সাথে দেশটি জানায় যে তাদের কাছে জামাল খাশোগির সাথে কী হয়েছিল সে সম্পর্কে কোন তথ্য নেই। তুরস্কের সংবাদ মাধ্যম জামাল খাশোগির দূতাবাস থেকে বের না হবার সাক্ষ্যপ্রমাণ প্রকাশ করে। এরপর সৌদি আরব সরকার জামাল খাশোগির অদৃশ্য হয়ে যাবার সাথে জড়িত থাকার ব্যাপারে অস্বীকার করে।
বাংলাদেশী মসলার তালিকা বাংলাদেশী মসলায় অন্তুর্ভুক্ত আছে বিভিন্ন ধরনের মসলা যেগুলো দক্ষিণ ও দক্ষিণ-পূর্ব এশিয়ায় জন্মে। অনেক মসলা অন্তর্ভুক্ত আছে যেগুলোর উৎপত্তিস্থল এ দেশ নয় বরং অন্য কোন অঞ্চল হলেও বিভিন্ন সময়ে সেগুলো এ অঞ্চলের সমভাবাপন্ন জলবায়ু এলাকায় আনা হয়েছিল এবং এখন স্থানীয় ভাবে চাষ করা হয় শতাব্দীর পর শতাব্দী ধরে।
বাদশাহী আংটি (চলচ্চিত্র) বাদশাহী আংটি প্রখ্যাত পরিচালক সন্দীপ রায় পরিচালিত জনপ্রিয় ফেলুদা সিরিজের একটি চলচ্চিত্র। সুবিখ্যাত সাহিত্যিক ও পরিচালক সত্যজিৎ রায়ের একই নামের কাহিনীর উপর ভিত্তি করে চলচ্চিত্রটি নির্মিত হয়েছে।
পথের পাঁচালী (চলচ্চিত্র) পথের পাঁচালী ১৯৫৫ সালে মুক্তিপ্রাপ্ত পশ্চিমবঙ্গ সরকার প্রযোজিত ও সত্যজিৎ রায় পরিচালিত একটি বাংলা চলচ্চিত্র। বিভূতিভূষণ বন্দ্যোপাধ্যায়ের উপন্যাস "পথের পাঁচালী" অবলম্বনে নির্মিত এই ছবিটি সত্যজিৎ রায়ের পরিচালিত প্রথম চলচ্চিত্র। "অপু ত্রয়ী" চলচ্চিত্র-সিরিজের প্রথম চলচ্চিত্র পথের পাঁচালীর মুখ্য চরিত্র অপুর শৈশবকে কেন্দ্র করে বিংশ শতাব্দীর বিশের দশকে বাংলার একটি প্রত্যন্ত গ্রামের জীবনধারা চিত্রায়িত করা হয়েছে।
বোম্বাইয়ের বোম্বেটে (চলচ্চিত্র) বোম্বাইয়ের বোম্বেটে সন্দীপ রায় পরিচালিত ২০০৩ সালের ভারতীয় গোয়েন্দা চলচ্চিত্র। সত্যজিৎ রায় রচিত একই নামের উপন্যাস অবলম্বনে চলচ্চিত্রটির চিত্রনাট্য লিখেছেন সন্দীপ রায়। সত্যজিৎ রায়ের জয় বাবা ফেলুনাথ নির্মাণের ২৫ বছর পর ফেলুদা ধারাবাহিকের তৃতীয় চলচ্চিত্র। এর মাঝে ১৯৯৬ থেকে ২০০০ সালের মধ্যে ১০টি টেলিছবি হলেও এটি নতুন ফেলুদা ধারাবাহিকের প্রথম চলচ্চিত্র। এতে ফেলুদা চরিত্রে অভিনয় করেছেন সব্যসাচী চক্রবর্তী তোপসে চরিত্রে অভিনয় করেছেন পরমব্রত চট্টোপাধ্যায় এবং জটায়ু চরিত্রে বিভু ভট্টাচার্য।
জন অরণ্য জন অরণ্য (), ১৯৭৬ সালে সত্যজিত রায় পরিচালিত বাংলা চলচ্চিত্র। এটি মণিশংকর মুখোপাধ্যায়ের উপন্যাস "জন্য অরণ্য" অবলম্বনে চিত্রায়িত। এটি সত্যজিত রায়ের কলকাতা ত্রয়ী সিরিজের ৩য় চলচ্চিত্র। আগের দুটি চলচ্চিত্র হলো - প্রতিদ্বন্দ্বী (১৯৭০) এবং সীমাবদ্ধ (১৯৭১)।
দ্য রিভার (১৯৫১ চলচ্চিত্র) দ্য রিভার (ইংরেজিতে: The River) ১৯৫১ সালের জঁ রনোয়ার পরিচালিত একটি চলচ্চিত্র। চলচ্চিত্রটির চিত্রায়ন হয়েছিলে ভারতে এবং এ চলচ্চিত্রটির মাধ্যমে সত্যজিৎ রায় তাঁর ক্যারিয়ার শুরু করেন। তিনি এ চলচ্চিত্রে সহকারী পরিচালক হিসেবে কাজ করেন। এ চলচ্চিত্রের মাধ্যমেই সত্যজিৎ রায়ের চিত্রনাট্যকার সুব্রত মিত্রের সাথে পরিচয় হয়।
সত্যজিৎ রায় চলচ্চিত্র ও টেলিভিশন ইনস্টিটিউট সত্যজিৎ রায় চলচ্চিত্র ও টেলিভিশন ইনস্টিটিউট (Satyajit Ray Film and Television Institute - SRFTI) ভারতের পশ্চিমবঙ্গের কলকাতায় অবস্থিত একটি চলচ্চিত্র প্রতিষ্ঠান। ১৯৯৫ সালে প্রতিষ্ঠিত এই প্রতিষ্ঠানটির নাম বিখ্যাত বাঙালি চলচ্চিত্র পরিচালক সত্যজিৎ রায়ের নামে রাখা হয়েছে।
গোরস্থানে সাবধান! (চলচ্চিত্র) গোরস্থানে সাবধান! সন্দীপ রায় পরিচালিত ২০১০ সালের বাংলা ভাষার ভারতীয় গোয়েন্দা চলচ্চিত্র। সত্যজিৎ রায়ের একই নামের উপন্যাস থেকে নির্মিত চলচ্চিত্রটির চিত্রনাট্য লিখেছেন সন্দীপ রায়। এটি নতুন ফেলুদা চলচ্চিত্র ধারাবাহিকের চতুর্থ চলচ্চিত্র এবং টিনটোরেটোর যীশুর সিক্যুয়াল। এতে ফেলুদা চরিত্রে অভিনয় করেছেন সব্যসাচী চক্রবর্তী, তোপসে চরিত্রে অভিনয় করেছেন সাহেব ভট্টাচার্য এবং জটায়ু চরিত্রে বিভু ভট্টাচার্য।
রবি ঘোষ রবি ঘোষ (১৯৩১ - ১৯৯৭) বিখ্যাত ভারতীয় বাঙালি চলচ্চিত্র অভিনেতা। বিভিন্ন ধরণের চরিত্রে অভিনয় করে বিশেষ প্রশংসা কুড়িয়েছেন। তবে বাংলা চলচ্চিত্রের জগতে তিনি সবচেয়ে পরিচিত তার হাস্যরসাত্মক চরিত্র রূপায়নের জন্য। সত্যজিৎ রায়ের চলচ্চিত্রে তাকে নিয়মিত অভিনয় করতে দেখা গেছে। চলচ্চিত্র ছাড়াও তিনি বাংলা নাট্যমঞ্চ এবং টেলিভিশন তথা ছোট পর্দায় অভিনয় করেছেন। সত্যজিৎ রায় পরিচালিত গুপী গাইন বাঘা বাইন চলচ্চিত্রে বাঘা চরিত্রে অভিনয় করার জন্য তিনি সবচেয়ে বিখ্যাত হয়ে আছেন।
রয়েল বেঙ্গল রহস্য (চলচ্চিত্র) রয়েল বেঙ্গল রহস্য সন্দীপ রায় পরিচালিত ২০১১ সালের বাংলা ভাষার ভারতীয় গোয়েন্দা চলচ্চিত্র। সত্যজিৎ রায়ের একই নামের উপন্যাস থেকে নির্মিত চলচ্চিত্রটির চিত্রনাট্য লিখেছেন সন্দীপ রায়। এটি নতুন ফেলুদা চলচ্চিত্র ধারাবাহিকের পঞ্চম চলচ্চিত্র এবং গোরস্থানে সাবধান!-এর সিক্যুয়াল। এতে ফেলুদা চরিত্রে অভিনয় করেছেন সব্যসাচী চক্রবর্তী, তোপসের ভূমিকায় সাহেব ভট্টাচার্য এবং জটায়ুর ভূমিকায় বিভু ভট্টাচার্য। এটি জটায়ু চরিত্রে বিভু ভট্টাচার্যের শেষ অভিনয়।।
পরশপাথর (চলচ্চিত্র) পরশ পাথর ("The Philosopher's Stone", ১৯৫৮) অপু ট্রিলজির পরে সত্যজিৎ রায়ের প্রথম পরিচালিত চলচ্চিত্র। এ চলচ্চিত্রটি তার প্রথম হাসির, যাদু ও পরাবাস্তব ছবি। চলচ্চিত্রটি রাজশেখর বসুর (পরশুরাম) ছোট গল্প "পরশ পাথর" অবলম্বনে তৈরি।
বাংলা বিজ্ঞান কল্পকাহিনী অবিভক্ত বাংলায় পশ্চিমবঙ্গের লেখকগন প্রথম বিজ্ঞান কথাসাহিত্য রচনা করেন। প্রথম বাঙালি বিজ্ঞান কথাসাহিত্যের গল্পের জন্য পরিচিত হয়ে আছেন লেখক জগদানন্দ রায়, হেমলাল দত্ত এবং বিজ্ঞান জগদীশচন্দ্র বসু। বিশিষ্ট চলচ্চিত্র নির্মাতা ও লেখক সত্যজিৎ রায়ও বহু সংখ্যক কাহিনী, পাশাপাশি বিজ্ঞান কথাসাহিত্যিক, হিসাবে প্রফেসর শংকু, চরিত্র নিয়ে সাহিত্য রচনা করেছেন। প্রফেসর শংকু একজন কল্পিত বাঙালি বিজ্ঞানী। যাকে নিয়ে সত্যজিৎ রায়ের বাঙালি বিজ্ঞান কথাসাহিত্য বইগুলির একটি ধারাবাহিক রচনা করেছেন। তাঁর পুরো নাম ত্রিলকেশ্বর শংকু এবং পেশায় তিনি একজন আবিষ্কারক। ১৯৬০-এর দশকের শুরুতে বাঙালিদের মধ্যে " আং" নামধারী একটি উপজাতি সম্পর্কে সত্যজিৎ রায়ের লেখা 'দ্য এলিয়েন' নামে একটি সংক্ষিপ্ত কাহিনী। সত্যজিৎ রায় ভারতীয় বিজ্ঞান কথাসাহিত্যের ধারাবাহিকভাবে অগ্রণী ভূমিকা পালন করেন। অভিযোগ করা হয় যে স্টিভেন স্পিলবার্গের চলচ্চিত্র ই.টি. দ্য এলিয়েনের জন্য একটি স্ক্রিপ্টের উপর ভিত্তি করে নির্মিত হয়েছিল যেটি ১৯৬০ এর দশকে সত্যজিৎ চলচ্চিত্রের প্রযোজককে পাঠিয়েছিলেন।
করুণা বন্দ্যোপাধ্যায় সত্যজিৎ রায় পরিচালিত পথের পাঁচালী এবং অপরাজিত চলচ্চিত্রে সর্বজয়ার ভূমিকায় অভিনয় করে তিনি বিখ্যাত হন । তিনি শহুরে উচ্চশিক্ষিতা মহিলা হয়েও যেভাবে এক গ্রাম্যবধূর বাস্তব চরিত্রে অভিনয় করেন তা উল্লেখযোগ্য । এই দুটি চলচ্চিত্র ছাড়াও তিনি সত্যজিৎ রায়ের দেবী এবং কাঞ্চনজঙ্ঘা ছবিতে অভিনয় করেন । এছাড়া তিনি অভিনয় করেছেন মৃণাল সেনের ইন্টারভিউ অগ্রগামীর "হেডমাস্টার", শম্ভু মিত্র এবং অমিত মৈত্রের "শুভবিবাহ" ছবিতে ।
টিনটোরেটোর যীশু (চলচ্চিত্র) টিনটোরেটোর যীশু সন্দীপ রায় পরিচালিত ২০০৮ সালের বাংলা ভাষার ভারতীয় গোয়েন্দা চলচ্চিত্র। সত্যজিৎ রায়ের একই নামের উপন্যাস থেকে ন্রিমিত চলচ্চিত্রটির চিত্রনাট্য লিখেছেন পরিচালক সন্দীপ রায়। এটি নতুন ফেলুদা চলচ্চিত্র ধারাবাহিকের তৃতীয় চলচ্চিত্র এবং কৈলাসে কেলেঙ্কারির সিক্যুয়াল। এতে ফেলুদা চরিত্রে অভিনয় করেছেন সব্যসাচী চক্রবর্তী তোপসে চরিত্রে অভিনয় করেছেন পরমব্রত চট্টোপাধ্যায় এবং জটায়ু চরিত্রে বিভু ভট্টাচার্য। এছাড়া অন্যান্য ভূমিকায় অভিনয় করেন টোটা রায় চৌধুরী, বিশ্বজিৎ চক্রবর্তী, পরাণ বন্দ্যোপাধ্যায়, ভাস্কর বন্দ্যোপাধ্যায় প্রমুখ।
পথের পাঁচালী (চলচ্চিত্র) পথের পাঁচালী ছবিটি সত্যজিৎ রায়ের পরিচালিত প্রথম চলচ্চিত্র তথা তাঁর প্রসিদ্ধ চলচ্চিত্র-সিরিজ অপু ত্রয়ী-র প্রথম ছবি। অপর দুটি ছবি হল অপরাজিত (১৯৫৬) ও অপুর সংসার (১৯৫৯) । তিনটি ছবি একত্রে অপু ত্রয়ী হিসাবে পরিচিত।
চম্পা (অভিনেত্রী) চম্পা প্রথমে মডেলিং-এর মাধ্যমে তাঁর কর্মজীবন শুরু করেন। তারপর টিভি নাটকে অভিনয় করতে থাকেন এবং জনপ্রিয় হয়ে ওঠেন। শিবলী সাদিক পরিচালিত "তিন কন্যা" চলচ্চিত্রের মাধ্যমে চম্পা চলচ্চিত্রের জগতে আগমন করেন। এই চলচ্চিত্রে তারা তিন বোন সুচন্দা, ববিতা ও চম্পা একত্রে অভিনয় করেন। চলচ্চিত্রে একটি গানও ছিল "তিন কন্যা এক ছবি"। তিনি সত্যজিত রায়ের ছেলে সন্দ্বীপ রায়ের ‘টার্গেট’ সিনেমাতে এবং বুদ্ধদেব দাশ গুপ্তের ‘লালদরজা’ সিনেমাতে অভিনয় করার সুযোগ পান। গৌতম ঘোষ পরিচালিত পদ্মা নদীর মাঝি চলচ্চিত্র ছিল তাঁর সবচেয়ে বড় মাপের কাজ। ১২ বছরের ক্যারিয়ারে প্রায় ১০০-এর বেশি সিনেমাতে তিনি অভিনয় করেছিলেন। বর্তমানে তিনি পর্দায় অনুপস্থিত।
সন্দীপ রায় সন্দীপ রায় ভারতীয় বাঙালি চলচ্চিত্র পরিচালক। তিনি বিশ্ববিখ্যাত চলচ্চিত্র পরিচালক সত্যজিৎ রায় এর একমাত্র পুত্র। তাঁর মাতার নাম বিজয়া রায়। সত্যজিৎ রায়ের ফেলুদা গোয়েন্দা উপন্যাস সিরিজের কাহিনী অবলম্বনে তিনি কয়েকটি সিনেমা তৈরি করেছেন।
মাধবী মুখোপাধ্যায় এছাড়াও তিনি সত্যজিৎ রায়ের পরিচালনায় ১৯৬৩ সালে মহানগর ছবিতে অভিনয় করেন। এটা ছিল নারী চরিত্র প্রধান চলচ্চিত্র। এই ছবিতে আরতির ভূমিকায় তাঁর অভিনয় যথেষ্ট সাড়া ফেলেছিল। এরপর তিনি ১৯৬৪ সালে সত্যজিৎ রায়ের পরিচালনায় রবীন্দ্রনাথ ঠাকুরের নষ্টনীড় অবলম্বনে "চারুলতা" চলচ্চিত্রে অভিনয় করে যথেষ্ট প্রশংসিত হয়েছিলেন। ১৯৬৫ সালে সত্যজিৎ রায়ের পরিচালনায় "কাপুরুষ" ছবিতে অভিনয় করেন।
হারাধন বন্দ্যোপাধ্যায় হারাধন বন্দ্যোপাধ্যায় (নভেম্বর ৬, ১৯২৬ - জানুয়ারি ৫, ২০১৩) ছিলেন একজন ভারতীয় বাংলা চলচ্চিত্র এবং টেলিভিশন অভিনেতা। ১৯৪৮ সালে অতনু বন্দ্যোপাধ্যায়ের ছবি "দেবদূত" দিয়ে চলচ্চিত্রে তাঁর আত্মপ্রকাশ ঘটে। তিনি সত্যজিত্‍ রায়ের পরিচালিত একাধিক ছবিতে অভিনয় করেন।
সত্যজিৎ রায় ১৯৬২ সালে সত্যজিৎ কাঞ্চনজঙ্ঘা ছবিটি পরিচালনা করেন। এটি ছিল তাঁর বানানো প্রথম মৌলিক চিত্রনাট্যনির্ভর রঙিন চলচ্চিত্র। দার্জিলিং নামের এক পাহাড়ী রিজোর্টে একটি উচ্চবিত্ত পরিবারের কাটানো এক বিকেলের কাহিনী নিয়ে এই জটিল ও সঙ্গীতনির্ভর ছবিটি বানানো হয়, যে বিকেলে পরিবারের সদস্যরা হঠাৎ করেই পরিবারের দণ্ডমুণ্ড কর্তা ইন্দ্রনাথ রায়ের বিরুদ্ধে বিদ্রোহ ঘোষণা করে। ছবিটি প্রথমে একটি বিরাট ম্যানশনে চিত্রায়িত করার পরিকল্পনা ছিল, কিন্তু পরে সত্যজিৎ সেই বিখ্যাত রিসোর্টেই দৃশ্যগ্রহণের সিদ্ধান্ত নেন, যাতে তিনি চিত্রনাট্যটির উত্তেজনা আলো-আঁধারের খেলা ও কুয়াশাকে ব্যবহার করে ফুটিয়ে তুলতে পারেন। সত্যজিৎ পরে স্মৃতিচারণ করতে গিয়ে বলেন যে তাঁর চিত্রনাট্যে যেকোন ধরনের আলোকসম্পাতেই দৃশ্যগ্রহণ সম্ভব ছিল, অথচ একই সময়ে দার্জিলিং-এ অবস্থানকারী একটি বাণিজ্যিক চলচ্চিত্র নির্মাণকারী দল সূর্যালোকের অভাবে একটি শটও সম্পন্ন করতে পারেনি। ছবিটিতে ইন্দ্রনাথ রায়ের চরিত্রে রূপদানের জন্য সত্যজিৎ ছবি বিশ্বাস-কে নির্বাচন করেন। এটিই ছিল ছবি বিশ্বাসের করা শেষ ছবি; এর কিছুদিন পরে এক সড়ক দুর্ঘটনায় তিনি মারা যান। এর ফলে সত্যজিৎ পরবর্তীকালে কিছু চরিত্র অঙ্কনে বাঁধার সম্মুখীন হতে হয়, কেননা তাঁর মনে হয়েছিল একমাত্র ছবি বিশ্বাসই সেসব চরিত্র রূপদান করার যোগ্য ব্যক্তি ছিলেন।
গুপী গাইন বাঘা বাইন গুপী গাইন বাঘা বাইন বিশ্ববিশ্রুত চলচ্চিত্রকার সত্যজিৎ রায় কর্তৃক ছোটদের জন্য নির্মিত একটি চলচ্চিত্র। প্রখ্যাত শিশুসাহিত্যিক উপেন্দ্রকিশোর রায়চৌধুরী রচিত একই নামের একটি রূপকথা অবলম্বনে এই চলচ্চিত্রটি নির্মিত হয়েছে। সত্যজিৎ-পত্নী বিজয়া রায়ের স্মৃতিচারণা ‘আমাদের কথা’ থেকে জানা যায়, শিশুপুত্র সন্দীপ রায়ের অনুরোধে তিনি এই ছবিটি নির্মাণ করেন। প্রসঙ্গত উল্লেখ্য, গল্পকার উপেন্দ্রকিশোর ছিলেন সত্যজিতেরই পিতামহ। পরিচালকের বহু অন্যান্য ছবির মতো এখানেও তিনি স্বয়ং চিত্রনাট্য রচনা ও সঙ্গীত পরিচালনা করেছেন। শুধু তাই নয়, এই ছবির সবকটি গান রচনা ও সুরারোপ তাঁরই করা।
বাক্স-রহস্য (চলচ্চিত্র) বাক্স রহস্য, সন্দীপ রায় পরিচালিত ১৯৯৬ সালের টেলিছবি, যা পরে ২০০১ সালে চলচ্চিত্রে রূপান্তর করা হয়। ছবিটি সত্যজিৎ রায় রচিত একই নামের উপন্যাস অবলম্বনে নির্মিত এবং সত্যজিৎ রায় ভিন্ন অন্য পরিচালকের ফেলুদা ধারাবাহিকের প্রথম চলচ্চিত্রায়ন। ১৯৯৬ সালে নির্মিত টেলিছবিটি ডিডি বাংলায় প্রচারিত হয়। পরে ২০০১ সালে চলচ্চিত্র হিসেবে নাদান কমপ্লেক্সে মুক্তি দেওয়া হয় এবং ডিভিডি ও ভিসিডিতে বের হয়।
অভিযান (চলচ্চিত্র) অভিযান সত্যজিৎ রায় পরিচালিত চলচ্চিত্র যা ১৯৬২ সালে মুক্তি পায়। তারাশঙ্কর বন্দ্যোপাধ্যায় রচিত একই নামের জনপ্রিয় উপন্যাস অবলম্বনে এর চিত্রনাট্য রচিত হয়েছে। এর আগেও সত্যজিৎ তারাশঙ্করের একটি গল্প থেকে সিনেমা বানিয়েছিলেন যার নাম ছিল জলসাঘর। তারাশঙ্করের রচনা থেকে করা এই দুটি সিনেমাতেই মানুষের অহংবোধের বিষয়টি ফুটে উঠেছে। জলসাঘরে বিশ্বম্ভরের জমিদারী অহংবোধ আর অভিযানে নরসিংহের আভিজাত্যের অহংবোধ সুস্পষ্টভাবে রূপায়িত হয়েছে। তবে অহংবোধ ছাপিয়ে দুটি সিনেমাতেই মানবতা বড় হয়ে উঠেছে। সত্যজিতের শৈল্পিক পরিচালনা দুটিকেই ধ্রুপদী চলচ্চিত্রের মর্যাদায় ভূষিত করেছে।
যেখানে ভূতের ভয় যেখানে ভূতের ভয় খ্যাতনামা চলচ্চিত্র পরিচালক সন্দীপ রায় পরিচালিত এবং শ্রী ভেঙ্কটেশ ফিল্মস ও সুরিন্দার ফিল্মস প্রযোজিত একটি ২০১২ সালের ভারতীয় চলচ্চিত্র। এতে প্রধান ভূমিকায় অভিনয় করেছেন শাশ্বত চট্টোপাধ্যায়, মৌসুমী ভট্টাচার্য,আবীর চট্টোপাধ্যায়, ভাস্বর চক্রবর্তী, পরাণ বন্দ্যোপাধ্যায় প্রমুখ। শরদিন্দু বন্দ্যোপাধ্যায়ের "ভূত ভবিষ্যৎ", সত্যজিৎ রায়ের "ব্রাউন সাহেবের বাড়ি" ও "অনাথ বাবুর ভয়" কাহিনীর ওপর নির্ভর করে চলচ্চিত্রটি গড়ে উঠেছে।
পিকু (চলচ্চিত্র) পিকু সত্যজিৎ রায় পরিচালিত একটি স্বল্পদৈর্ঘ্য চলচ্চিত্র। এটি সত্যজিৎ রায়েরই লেখা "পিকুর ডায়েরী" গল্প অবলম্বনে নির্মাণ করা হয়েছে। ১৯৮০ সালে নির্মিত ২৬ মিনিট দৈর্ঘ্যের এই ছবিতে নাম ভূমিকায় অভিনয় করেছেন অর্জুন গুহঠাকুরতা। ছবিতে ছয় বছর বয়সী পিকুর তার মায়ের বিবাহ বর্হিভূত সম্পর্কের আড়ালে তার জীবনের একটি দিন চিত্রায়িত হয়েছে।
সত্যজিৎ রায়ের সাহিত্যকর্ম "ফটিকচাঁদ" গল্পটি একটি কিশোরকে নিয়ে; "সুজন হরবোলা" একজন হরবোলার কাল্পনিক জীবনবৃত্তান্ত যা সত্যজিৎ পরে সিনেমার রূপ দিয়েছেন। "একেই বলে শুটিং" সত্যজিত রায়ের নিজের শুটিংএর অভিজ্ঞতা ও চিন্তা ভাবনাকে নিয়ে লেখা. "যখন ছোটো ছিলাম" হল তাঁর বাল্যকালের স্মৃতিচারণ। "Our Films, Their Films" (আমাদের ছবি, তাদের ছবি) তাঁর চলচিত্র সমলোচনার সংকলন। "বিষয় চলচ্চিত্র (১৯৮২)" তাঁর লেখা চলচ্চিত্র বিষয়ক প্রবন্ধের একটি সংকলন।বিভিন্ন সময় লেখা আঠারোটি প্রবন্ধ এখানে সন্নিবিষ্ট হয়েছে।
নায়ক (চলচ্চিত্র) নায়ক হল ১৯৬৬ সালে মুক্তিপ্রাপ্ত ও সত্যজিৎ রায় পরিচালিত একটি ভারতীয় বাংলা ড্রামা চলচ্চিত্র। এই ছবির কাহিনী ও চিত্রনাট্যও সত্যজিৎ রায়ই রচনা করেছিলেন। উল্লেখ্য, ১৯৬২ সালে মুক্তিপ্রাপ্ত "কাঞ্চনজঙ্ঘা" ছবিটির পর এই ছবির চিত্রনাট্যই সত্যজিৎ রায় রচিত সম্পূর্ণ মৌলিক চলচ্চিত্র।
সত্যজিৎ রায় ১৯৪৭ সালে সত্যজিৎ চিদানন্দ দাসগুপ্ত ও অন্যান্যদের সাথে মিলে কলকাতা ফিল্ম সোসাইটি প্রতিষ্ঠা করেন। সোসাইটির সদস্য হবার সুবাদে তাঁর অনেক বিদেশী চলচ্চিত্র দেখার সুযোগ হয়। এ সময় তিনি প্রচুর ছবি গভীর মনোযোগ দিয়ে দেখেন। দ্বিতীয় বিশ্বযুদ্ধের সময় তিনি কলকাতায় অবস্থানরত মার্কিন সেনাদের সাথে বন্ধুত্ব স্থাপন করেন; তিনি তাদের কাছ থেকে শহরে আসা নতুন মার্কিন চলচ্চিত্রগুলোর খবর নিতেন। এ সময় তিনি নরম্যান ক্লেয়ার নামের রয়েল এয়ার ফোর্সের এক কর্মচারীর সংস্পর্শে আসেন, যিনি সত্যজিতের মতোই চলচ্চিত্র, দাবা ও পাশ্চাত্যের ধ্রুপদী সঙ্গীত পছন্দ করতেন। ১৯৪৯ সালে সত্যজিৎ তাঁর দূরসম্পর্কের বোন ও বহুদিনের বান্ধবী বিজয়া দাসকে বিয়ে করেন। সত্যজিৎ দম্পতির ঘরে ছেলে সন্দীপ রায়ের জন্ম হয়, যিনি নিজেও বর্তমানে একজন প্রথিতযশা চলচ্চিত্র পরিচালক। ঐ একই বছরে জঁ রনোয়ার তাঁর দ্য রিভার চলচ্চিত্রটির শুটিং করতে কলকাতায় আসেন। সত্যজিৎ রনোয়ারকে গ্রামাঞ্চলে চিত্রস্থান খুঁজতে সহায়তা করেন। ঐ সময়েই সত্যজিৎ রনোয়ারের সাথে “পথের পাঁচালী”-র চলচ্চিত্রায়ণ নিয়ে কথা বলেন এবং রনোয়ার এ ব্যাপারে তাঁকে এগিয়ে যেতে উৎসাহ দেন।
বোম্বাইয়ের বোম্বেটে (উপন্যাস) সত্যজিৎ রায় রচিত গোয়েন্দা কাহিনী ফেলুদা সিরিজের একটি বই। এই গল্প থেকে চলচ্চিত্র তৈরি করেন সত্যজিৎ রায়ের পুত্র সন্দীপ রায়। ফেলুদা সংক্রান্ত দুইটি চলচ্চিত্র সত্যজিৎ রায় নিজে পরিচালনা করেছিলেন। তৃতীয় চলচ্চিত্র বোম্বাইয়ের বোম্বেটের পরিচালনায় ছিলেন সন্দীপ রায়। ডিসেম্বার ২০০৩ এ ছবিটি ভারতে মুক্তি পায়।
আপু নাহাসাপিমাপেটিলন আপু নাহাসাপিমাপেটিলন মার্কিন এনিমেশনকৃত সিচুয়েশন কমেডি টেলিভিশন সিরিজ দ্য সিম্পসন্‌স-এর একটি চরিত্রের নাম। এই কাল্পনিক চরিত্রের কণ্ঠ দিয়েছেন "হ্যাঙ্ক অ্যাজারিয়া"। এই চরিত্রটি বাঙালি চলচ্চিত্র পরিচালক সত্যজিৎ রায়ের প্রতি শ্রদ্ধা জানিয়ে নির্মাণ করা হয়েছে। রায়ের অপু ত্রয়ী নামে পরিচিত তিনটি ছবির কেন্দ্রীয় চরিত্র অপু থেকেই এই নামটি নির্বাচন করা হয়েছে।
গুপী বাঘা ফিরে এলো গুপী বাঘা ফিরে এলো () (১৯৯২) গুপী গাইন বাঘা বাইন সিরিজের তৃতীয় ছবি, সত্যজিত রায়ের লেখা এবং সন্দীপ রায় পরিচালিত। হীরক রাজার দেশে মুক্তির ১১ বছর এই ছবিটি মুক্তি পায়। এটি গুপী গাইন বাঘা বাইন সিরিজের তৃতীয় এবং শেষ চলচ্চিত্র।
সুব্রত মিত্র ১৯৫২ খ্রিস্টাব্দে সত্যজিৎ রায়ের পথের পাঁচালী চলচ্চিত্রের চিত্রগ্রাহক হিসাবে মাত্র বাইশ বছর বয়েসে তাঁর চলচ্চিত্র জীবনের সূচনা হয় । চলচ্চিত্রের ক্যামেরার ব্যবহার সম্পর্কে এর আগে তাঁর কোন প্রত্যক্ষ অভিজ্ঞতা ছিল না। "দ্য রিভার" ছবিতে পর্যবেক্ষক হিসাবে তাঁর অভিজ্ঞতা নিয়েই তিনি পথের পাঁচালীর চিত্রগ্রাহকের দায়িত্ব গ্রহণ করেন । "পথের পাঁচালী" থেকে "নায়ক" সত্যজিৎ রায়ের এই দশটি ছবি ছাড়াও তিনি অন্য পরিচালকের বাংলা, ইংরেজি এবং হিন্দি ছবিতে কাজ করেছেন ।
সত্যজিৎ রায়ের চলচ্চিত্র সত্যজিৎ রায় প্রধানতঃ চলচ্চিত্র পরিচালক হিসাবে পরিচিত। কিন্তু চলচ্চিত্র জগতে তিনি লেখক হিসাবেও সুপরিচিত - গল্প লেখক ও চিত্রনাট্য লেখক দুই ভাবেই। এছাড়াও বহু চলচ্চিত্রের তিনি সুরকার এবং প্রযোজকও ছিলেন। আরো কিছু কিছু চলচ্চিত্র তার আরো নানান ভুমিকা ছিল। তাঁর প্রধান চলচ্চিত্রগুলো এখানে তালিকাভুক্ত করা হল।
আদুর গোপালকৃষ্ণন গোপালকৃষ্ণন পরিচালিত প্রথম চলচ্চিত্র "স্বয়ংবরম" ১৯৭২ সালে মুক্তি পায়। সত্যজিৎ রায়ের "পথের পাঁচালী"র পর এটিই কোন ভারতীয় পরিচালকের প্রথম চলচ্চিত্র যা এতটা খ্যাতি অর্জন করে। নব বিবাহিত এক দম্পতি নতুন জীবন শুরু গল্প নিয়ে তৈরি সাদাকালো চলচ্চিত্রটি মালয়ালাম ভাষার চলচ্চিত্রে এক নতুন মাত্রা যোগ করে। চলচ্চিত্রটি মস্কো, মেলবোর্ন, প্যারিস, লন্ডনের চলচ্চিত্র উৎসবে প্রদর্শিত হয়। গোপালকৃষ্ণন শ্রেষ্ঠ চলচ্চিত্র ও শ্রেষ্ঠ পরিচালক বিভাগে জাতীয় চলচ্চিত্র পুরস্কার লাভ করেন। তার দ্বিতীয় চলচ্চিত্র "কোদিয়েত্তম" মুক্তি পায় ১৯৭৮ সালে। ছবিটি শ্রেষ্ঠ মালয়ালাম ভাষার চলচ্চিত্রের জন্য জাতীয় চলচ্চিত্র পুরস্কার ও শ্রেষ্ঠ চলচ্চিত্রের জন্য কেরালা রাজ্য চলচ্চিত্র পুরস্কার লাভ করে এবং গোপালকৃষ্ণন শ্রেষ্ঠ পরিচালক ও শ্রেষ্ঠ কাহিনীর জন্য কেরালা রাজ্য চলচ্চিত্র পুরস্কার লাভ করে।
শাখা প্রশাখা শাখা প্রশাখা প্রখ্যাত চলচ্চিত্র পরিচালক সত্যজিৎ রায় পরিচালিত একটি বাংলা চলচ্চিত্র। ১৯৯০ সালে এটি মুক্তি পায়। এই চলচ্চিত্রে সত্যজিৎ রায় সমাজে দুর্নীতির সর্বগ্রাসী রূপ তুলে ধরেছেন।
জয় বাবা ফেলুনাথ (চলচ্চিত্র) জয় বাবা ফেলুনাথ সত্যজিৎ রায়ের পরিচালনায় নির্মিত তাঁরই রচিত একই নামের ফেলুদার গোয়েন্দা উপন্যাস নিয়ে একটি চলচ্চিত্র। এই চলচ্চিত্রে ফেলুদার ভূমিকায় অভিনয় করেছিলেন সৌমিত্র চট্টোপাধ্যায়, এবং মগনলাল মেঘরাজের ভূমিকায় অভিনয় করেছিলেন উৎপল দত্ত ।
সীমাবদ্ধ সীমাবদ্ধ (; ইংরেজি নাম:"Company Limited") ১৯৭১ সালে সত্যজিত রায় পরিচালিত চলচ্চিত্র। মণিশংকর মুখোপাধ্যায়ের উপন্যাস "সীমাবদ্ধ" অবলম্বনে চলচ্চিত্রটি নির্মিত। এটি রায় নির্মিত কলকাতা ত্রয়ী সিরিজের ২য় চলচ্চিত্র। অন্য দুটি হলো - প্রতিদ্বন্দ্বী ও জন অরণ্য।
চার (চলচ্চিত্র) চার খ্যাতনামা পরিচালক সন্দীপ রায় পরিচালিত এবং শ্রী ভেঙ্কটেশ ফিল্মস ও সুরিন্দার ফিল্মসের ব্যানারে শ্রীকান্ত মোহ্‌তা, মাহেন্দ্র সোনী ও নিসপাল সিং রানে প্রযোজিত একটি ২০১৪ সালের চলচ্চিত্র। এ চলচ্চিত্রটি চারটি ভিন্ন ভিন্ন গল্পঃ পরশুরামের "বটেশ্বরের অবদান", শরদিন্দু বন্দ্যোপাধ্যায়ের "পরীক্ষা" এবং সত্যজিৎ রায়ের "কাগতাড়ুয়া" ও "দুই বন্ধু" এর ওপর নির্মিত হয়েছে। এতে অভিনয় করবেন শাশ্বত চট্টোপাধ্যায়, আবীর চট্টোপাধ্যায়, কোয়েল মল্লিক, পরাণ বন্দ্যোপাধ্যায় (প্রধান ভূমিকায়) ও শ্রীলেখা মিত্র, পীযূষ গঙ্গোপাধ্যায়, সুদীপ্তা চক্রবর্তী, রজতাভ দত্ত (পার্শ্ব চরিত্র) প্রমুখ।
মনচোরা (চলচ্চিত্র) মনচোরা হল ২০১৬ সালে মুক্তিপ্রাপ্ত একটি বাংলা চলচ্চিত্র। শরদিন্দু বন্দ্যোপাধ্যায় রচিত "মনচোরা" উপন্যাস অবলম্বনে নির্মিত এই ছবিটি পরিচালনা করেন সন্দীপ রায়। এই ছবিতে মূখ্য ভূমিকায় অভিনয় করেন আবীর চট্টোপাধ্যায়, শাশ্বত চট্টোপাধ্যায়, রাইমা সেন ও পরাণ বন্দ্যোপাধ্যায়। পরিচালক সন্দীপ রায় মূলত তাঁর বাবা সত্যজিৎ রায়ের রচনা অবলম্বনে ফেলুদা চলচ্চিত্রই নির্মাণ করেন। সর্বশেষ "নিশিযাপন" (২০০৫) ও "হিটলিস্ট" (২০০৯) ছবিদুটির "মনচোরা" ছবিটিই ফেলুদা সিরিজের বাইরে তাঁর পরিচালিত পূর্ণদৈর্ঘ্যের চলচ্চিত্র। ২০১৬ সালের ১ জানুয়ারি এই ছবিটি মুক্তিলাভ করেছিল।
পশ্চিমবঙ্গ কলকাতার টালিগঞ্জ অঞ্চলে বাংলা চলচ্চিত্রের প্রধান কেন্দ্রটি অবস্থিত। এই কারণে এই কেন্দ্রটি হলিউডের অনুকরণে "টলিউড" নামে পরিচিত হয়ে থাকে। বাংলা চলচ্চিত্র শিল্প আর্ট ফিল্ম বা শিল্পগুণান্বিত চলচ্চিত্রে সুসমৃদ্ধ। সত্যজিৎ রায়, মৃণাল সেন, তপন সিংহ, ঋত্বিক ঘটক প্রমুখ বিশিষ্ট পরিচালকের চলচ্চিত্র বিশ্ববন্দিত। সমসাময়িককালের বিশিষ্ট পরিচালকদের মধ্যে উল্লেখযোগ্য হলেন বুদ্ধদেব দাশগুপ্ত, গৌতম ঘোষ, অপর্ণা সেন ও ঋতুপর্ণ ঘোষ। বাংলা সিনেমার পাশাপাশি এই রাজ্যে অবশ্য হিন্দি সিনেমাও অত্যন্ত জনপ্রিয়। ভারতের জাতীয় চলচ্চিত্র পুরস্কারে সেরা পরিচালক ও সেরা চলচ্চিত্রের পুরস্কার সবচেয়ে বেশি পেয়েছেন বাঙালি পরিচালকেরা। সত্যজিৎ রায় তার পথের পাচালি, দেবী, কাঞ্চনজঙ্ঘা এসব চলচ্চিত্রের জন্য বিশ্বজুড়ে ব্যাপক জনপ্রিয়তা পেয়েছেন। তিনি ১৯৯২ সালে সম্মানসূচক অস্কার পান। তার প্রধান দুই অভিনেতা সৌমিত্র চট্টোপাধ্যায় ও শর্মিলা ঠাকুর সমগ্র বিশ্বে নন্দিত তাদের অনবদ্য অভিনয়ের জন্য। শর্মিলা ২০০৯ সালে বিশ্বের সবচেয়ে বিখ্যাত চলচ্চিত্র উৎসব কান-এ বিচারকের ভূমিকা পালন করেছেন। তার অভিনীত ও সত্যজিত রায় পরিচালিত অপু ট্রিলজি চলচ্চিত্র সিরিজটি যুক্তরাষ্ট্রের সাইট এন্ড সাউন্ড ম্যাগাজিন কর্তৃক ঘোষিত পৃথিবীর ইতিহাসের সেরা ১০০ টি চলচ্চিত্রের তালিকায় স্থান পায়। সত্যজিত রায় দেবী (শর্মিলা-সৌমিত্র অভিনীত) ও কাঞ্চনজঙ্ঘা চলচ্চিত্রের জন্য বিশ্বের একমাত্র পরিচালক হিসেবে জার্মানির বার্লিন চলচ্চিত্র উৎসবে দুবার সেরা পরিচালকের পুরস্কার পান।
রানী সরকার রানী সরকারের অভিনয় জীবন শুরু করেন ১৯৫৮ সালে "বঙ্গের বর্গী" মঞ্চনাটকের মাধ্যমে । এই বছরই তার চলচ্চিত্রে অভিষেক হয় এ জে কারদার পরিচালিত "দূর হ্যায় সুখ কা গাঁও" চলচ্চিত্রের মাধ্যমে। এরপর ১৯৬২ সালে বিখ্যাত চলচ্চিত্রকার এহতেশামুর রহমান পরিচালিত উর্দু চলচ্চিত্র "চান্দা"তে অভিনয় করেন । সেই ছায়াছবির পর থেকে তার পিতৃপ্রদত্ত নাম মেরীর বদলে নতুন নাম হয় রানী সরকার। চান্দা চলচ্চিত্রের সাফল্যের পর উর্দু ছায়াছবি "তালাশ" ও বাংলা ছায়াছবি "নতুন সুর" এ কেন্দ্রীয় নারী চরিত্রে অভিনয় করেন। এই ছায়াছবি দুটিও বেশ জনপ্রিয় হয়। এরপর তিনি প্রায় ২৫০টিরও বেশি চলচ্চিত্রে অভিনয় করেছেন।
উত্তম কুমার উত্তম কুমার বহু সফল বাংলা চলচ্চিত্রের পাশাপাশি বেশ কয়েকটি হিন্দি চলচ্চিত্রেও অভিনয় করেছিলেন। তাঁর অভিনীত হিন্দি চলচ্চিত্রের মধ্যে "ছোটিসি মুলাকাত", "অমানুষ" এবং "আনন্দ আশ্রম" অন্যতম। তিনি সত্যজিৎ রায়ের পরিচালনায় দু’টি চলচ্চিত্রে অভিনয় করেছিলেন। প্রথমটি "নায়ক" এবং দ্বিতীয়টি "চিড়িয়াখানা"। "চিড়িয়াখানা" চলচ্চিত্রে তিনি শরদিন্দু বন্দ্যোপাধ্যায় সৃষ্ট বিখ্যাত গোয়েন্দা চরিত্র ব্যোমকেশ বক্সীর ভূমিকায় অভিনয় করেছিলেন। রোমান্টিক ছবির ফাঁকে দু'একটা ভিন্ন স্বাদের ছবিতেও অভিনয় করছেন তিনি। এর মধ্যে একদিন সত্যজিৎ রায়ের কাছ থেকে ডাক পেলেন উত্তম "নায়ক" ছবিতে অভিনয়ের জন্য।
ঘরে বাইরে (চলচ্চিত্র) ঘরে বাইরে বাঙালি চিত্রপরিচালক সত্যজিৎ রায় পরিচালিত একটি চলচ্চিত্র। রবীন্দ্রনাথ ঠাকুর রচিত একই নামের একটি উপন্যাস অবলম্বনে নির্মিত এই ছবিটি মুক্তি পায় ১৯৮৪ সালে। এই ছবিতে অভিনয় করেন সৌমিত্র চট্টোপাধ্যায়, ভিক্টর বন্দ্যোপাধ্যায়, জেনিফার কাপুর ও স্বাতীলেখা সেনগুপ্ত। সত্যজিৎ রায় ১৯৪০-এর দশকে তাঁর প্রথম ছবি "পথের পাঁচালী" নির্মাণেরও আগে এই ছবির চিত্রনাট্য রচনা করেছিলেন। এই ছবির বিষয়বস্তু নারীমুক্তি, যা সত্যজিতের বহু ছবিতে বহু ভাবে উঠে এসেছে। নারীর মুক্তিকামনার তার ভালবাসার পাত্রকে কিভাবে স্পর্শ করে, তা এই ছবিতে বিশেষভাবে পরিস্ফুট। ছবিটি ১৯৮৪ কান চলচ্চিত্র উৎসবে পাম ডি'অর-এর জন্য প্রতিযোগিতামূলক বিভাগে দেখানো হয়।
উপেন্দ্রকিশোর রায়চৌধুরী উপেন্দ্রকিশোর রায়চৌধুরী বাংলা সাহিত্য জগতের অত্যন্ত জনপ্রিয় একটি নাম। সাহিত্যিক সুকুমার রায়ের পিতা এবং চলচ্চিত্র নির্মাতা সত্যজিৎ রায়ের ঠাকুরদা ছিলেন উপেন্দ্রকিশোর রায়চৌধুরী। যদিও নবাব সিরাজ উদ দৌলার বংশধরদের সঙ্গে বাংলার বিখ্যাত রায় পরিবারের কোনও যোগাযোগ নেই।
সোনার কেল্লা (চলচ্চিত্র) সোনার কেল্লা সত্যজিৎ রায়ের পরিচালনায় নির্মিত একটি রহস্য রোমাঞ্চ চলচ্চিত্র । সত্যজিৎ রায় নিজের কাহিনী নিয়েই চলচ্চিত্রটি তৈরি করেছিলেন । তিনি সোনার কেল্লা উপন্যাসটি রচনা করেন ১৯৭১ সালে । সোনার কেল্লা মুক্তি পায় ১৯৭৪ সালে চলচ্চিত্রটির শুটিং হয়েছিল রাজস্থানে ।
চিড়িয়াখানা (চলচ্চিত্র) চিড়িয়াখানা সত্যজিৎ রায় পরিচালিত ১৯৬৭ খ্রিষ্টাব্দের একটি বাংলা চলচ্চিত্র। শরদিন্দু বন্দ্যোপাধ্যায়ের জনপ্রিয় গোয়েন্দা চরিত্র ব্যোমকেশ বক্সী অবলম্বনে এই চলচ্চিত্র নির্মাণ করা হয়েছে। সিনেমায় ব্যোমকেশ বক্সীর চরিত্রে অভিনয় করেছেন মহানায়ক উত্তম কুমার। শরদিন্দু বন্দ্যোপাধ্যায়ের একই নামের উপন্যাস থেকেই এর কাহিনী নেয়া হয়।
নরেন্দ্রনাথ মিত্র নরেন্দ্রনাথ মিত্রের সাহিত্যকর্মের মধ্যে যেগুলি চলচ্চিত্রে রূপায়িত হয়েছে তার কয়েকটি - সত্যজিৎ রায়ের মহানগর, অগ্রগামীর 'হেডমাস্টার', 'বিলম্বিতলয়'; রাজেন তরফদারের 'পালঙ্ক'। 'রস' গল্পটির অমিতাভ বচ্চন অভিনীত হিন্দি চলচ্চিত্রের নাম 'সওদাগর' ।তাঁর উল্লেখযোগ্য গ্রন্থের মধ্যে রয়েছে:
মহাপুরুষ (চলচ্চিত্র) মহাপুরুষ ১৯৬৫ সালে নির্মিত সত্যজিত রায় পরিচালিত চলচ্চিত্র, যা রাজশেখর বসু (পরশুরাম)-এর ছোটগল্প "বিরিঞ্চিবাবা" অবলম্বনে তৈরী। মূল চলচ্চিত্রটির নাম 'কাপুরুষ মহাপুরুষ' যা দুটি সম্পূর্ণ ভিন্ন স্বাদের গল্পকে নিয়ে তৈরী। প্রথম গল্পটি কাপুরুষ এবং দ্বিতীয় গল্পটি মহাপুরুষ।
অপু ত্রয়ী পথের পাঁচালি চলচ্চিত্রটি প্রখ্যাত চলচ্চিত্র পরিচালক সত্যজিৎ রায়ের প্রথম চলচ্চিত্র। চলচ্চিত্রটি বিভূতিভূষণ বন্দ্যোপাধ্যায় রচিত পথের পাঁচালি উপন্যাস অবলম্বনে তৈরি করা হয়েছে।
ছবির মুখ্য চরিত্র অপু এক সদ্য-কিশোর; মানুষ ও প্রকৃতির পাঠশালায় পাঠ নিতে নিতে সে বড় হয়। এই ছবিতে সত্যজিৎ এক নিম্নবিত্ত, গ্রাম্য, বাঙালী ব্রাহ্মণ পরিবারের দিনলিপি তুলে ধরেন ছায়াছবির ভাষায়।
চারুলতা চারুলতা সত্যজিৎ রায় পরিচালিত একটি চলচ্চিত্র। রবীন্দ্রনাথ ঠাকুরের বড় গল্প নষ্টনীড় অবলম্বনে এর চিত্রনাট্য রচিত হয়েছে। ১৯৬৪ সালে মুক্তিপ্রাপ্ত এই চলচ্চিত্রটি ইংরেজিভাষী বিশ্বে "The Lonely Wife" নামে পরিচিত। সার্থক চিত্রায়নের খাতিরে এতে গল্পের কাহিনী খানিকটা পরিবর্তন করা হয়েছে।
কৈলাসে কেলেঙ্কারি (চলচ্চিত্র) কৈলাসে কেলেঙ্কারি সন্দীপ রায় পরিচালিত ২০০৭ সালের ভারতীয় গোয়েন্দা চলচ্চিত্র। সত্যজিৎ রায় রচিত একই নামের উপন্যাস অবলম্বনে চলচ্চিত্রটির চিত্রনাট্য লিখেছেন সন্দীপ রায়। এটি নতুন ফেলুদা চলচ্চিত্র ধারাবাহিকের দ্বিতীয় চলচ্চিত্র। এতে ফেলুদা চরিত্রে অভিনয় করেছেন সব্যসাচী চক্রবর্তী তোপসে চরিত্রে অভিনয় করেছেন পরমব্রত চট্টোপাধ্যায় এবং জটায়ু চরিত্রে বিভু ভট্টাচার্য।
সত্যজিৎ রায়ের সাহিত্যকর্ম ফেলুদা, যাঁর আসল নাম "প্রদোষ চন্দ্র মিত্র", হলেন কলকাতাবাসী একজন শখের গোয়েন্দা. সাধারণতঃ তাঁর সঙ্গী দু'জন: "তোপসে" (তাঁর খুড়তুতো ভাই- "তপেশ রঞ্জন মিত্র") এবং লালমোহনবাবু (লালমোহন গাঙ্গুলী যিনি নিজে জটায়ু ছদ্মনামে রহস্য রোমাঞ্চের গল্প লেখেন।)
সত্যজিৎ রায় ৩৫টি ফেলুদার গল্প লেখেন, যার সবই খুব জনপ্রিয় হয় এবং এর মধ্যে দু'টিকে নিয়ে তিনি নিজেই চলচিত্র তৈরি করেন – "সোনার কেল্লা (চলচ্চিত্র)" এবং "জয় বাবা ফেলুনাথ"।
ববিতা তেতাল্লিশের মন্বন্তর এবং তার পরিপ্রেক্ষিতে গ্রামীণ বাংলার আর্থ-সামাজিক পটপরিবর্তন ছিলো এই চলচ্চিত্রের মূল বিষয়। চলচ্চিত্রের প্রাক্কালে সত্যজিত রায়ের নির্দেশে ভারতীয় চিত্রগ্রাহক নিমাই ঘোষ স্বাধীনতার পর ঢাকায় এফডিসিতে আসেন, এবং সেখানে ববিতার প্রায় ১৫০ থেকে ২০০ আলোকচিত্র তুলেন। এর কিছুদিন পর ববিতার বাসায় ভারতীয় হাইকমিশন থেকে একটি চিঠি আসে, প্রাথমিক মনোনয়ণের কথা জানিয়ে। এরপর ববিতা এবং তাঁর বোন সুচন্দা ভারতে যান সত্যজিৎ রায়ের সাথে দেখা করতে। সত্যজিত ববিতাকে দেখে প্রথমে অনেক লাজুক ভেবেছিলেন। তাই ইন্দ্রপুরের স্টুডিওতে তিনি তাঁকে আবার নানারকম পরীক্ষা করেন। পরীক্ষায় উত্তীর্ণ হওয়ার পর সত্যজিত বলেন, "আমি অনেক খুশি, আমি "অনঙ্গ বউ" আজকে পেয়ে গেছি। আমি ভাবতেও পারিনি এই মেয়েটি সেদিনের সেই মেয়েটি। আজকে এই মেয়ে সম্পূর্ণ অন্য মেয়ে। এই আমার অনঙ্গ বউ।" ববিতাও অনেক চাপের মুখে ছিলেন তাঁকে নেয়া হয় কিনা এ ব্যপারে। তিনি বলেন, "একজন অল্পবয়সী বাঙালী যা করে, ভেতরে-ভেতরে অনেক মানত-টানত করে শেষে জানলাম, আমি তাঁর ছবির জন্যে নির্বাচিত হয়েছি।"
আমানুল হক ছবিটির আলোকচিত্রী হিসেবে তৎকালীন সরকারের রোষানলে পরে তিনি কলকাতা পাড়ি জমান। সেখানে সুভাষ মুখোপাধ্যায়ের সহযোগিতায় ১৯৫৯ সালে সত্যজিত রায়ের সাথে পরিচিত হন। পরবর্তীতে সত্যজিৎ রায়ের পথের পাঁচালিসহ বিভিন্ন চলচ্চিত্রে তিনি স্থির চিত্রগ্রাহক হিসেবে কাজ করেন। বাংলাদেশ স্বাধীন হলে তিনি বাংলাদেশে চলে আসেন এবং ঢাকায় বসবাস করা শুরু করেন।
পথের পাঁচালী (চলচ্চিত্র) অপুর জীবন সত্যজিৎ রায়ের অপরাজিত (১৯৫৬) এবং অপুর সংসার (১৯৫৯) নামক "অপু ত্রয়ী" চলচ্চিত্র-সিরিজের পরবর্তী দুইটি চলচ্চিত্রে দেখানো হয়। পথের পাঁচালী ভারতীয় চলচ্চিত্র জগতে সামাজিক বাস্তবতার ওপর ভিত্তি করে সমান্তরাল চলচ্চিত্রের ধারা তৈরি করে। স্বাধীন ভারতে নির্মিত পথের পাঁচালী ছিল প্রথম চলচ্চিত্র যা আন্তর্জাতিক মনোযোগ টানতে সক্ষম হয়। এটি ১৯৫৫ খ্রিস্টাব্দে শ্রেষ্ঠ চলচ্চিত্রের জন্য জাতীয় চলচ্চিত্র পুরস্কার, ১৯৫৬ কান চলচ্চিত্র উৎসবে শ্রেষ্ঠ মানবিক দলিল পুরস্কার সহ বহু পুরস্কার লাভ করে, যার ফলে সত্যজিৎ রায় ভারতের সর্বশ্রেষ্ঠ চলচ্চিত্র-নির্মাতাদের মধ্যে একজন বলে গণ্য হয়।
কাপুরুষ 'কাপুরুষ' ১৯৬৫ সালে মুক্তি প্রাপ্ত সত্যজিৎ রায় পরিচালিত চলচ্চিত্র। ছবিটির মূল নাম 'কাপুরুষ মহাপুরুষ'। দুটি আলাদা স্বাদের গল্পকে একসাথে নিয়ে সিনেমাটি নির্মিত। প্রথম গল্পটির নাম কাপুরুষ। যার মুল কাহিনী সাহিত্যিক প্রেমেন্দ্র মিত্রের 'জনৈক কাপুরুষের কাহিনী গল্প থেকে নেওয়া।
আলী আকবর খান মুম্বইতে চেতন আনন্দের 'আন্ধিয়াঁ' (১৯৫২) সহ বেশ কয়েকটি চলচ্চিত্রে সুরারোপ করবার মধ্য দিয়ে তিনি প্রতিষ্ঠা লাভ করতে থাকেন। এই চলচ্চিত্রটির প্রধান গানটি গেয়েছিলেন লতা মঙ্গেশকর। আলি আকবরকে শ্রদ্ধা নিবেদন করতে তিনি বিনা পারিশ্রমিকে গানটি গেয়েছিলেন। সত্যজিৎ রায়ের 'দেবী' (১৯৬০), তপন সিনহার 'ক্ষুধিত পাষাণ' (১৯৬০) এবং মার্চেন্ট আইভরির 'দ্য হাউসহোল্ডার'-এ কাজ করবার জন্উয তিনি 'বছরের শ্রেষ্ঠ সংগীতকার' হিসেবে পুরষ্কৃত হন। শংকর জয়কিষেণের সঙ্গীত পরিচালনায় 'সীমা' (১৯৫৫) শীর্ষক চলচ্চিত্রের একটি গানেও তিনি সরোদ বাজান। পরবর্তীতে ১৯৯৩ সালে বার্নার্দো বার্তোলুচির পরিচালিত 'লিট্‌ল্‌ বুদ্ধা' শীর্ষক চলচ্চিত্রের জন্যও তিনি কিছু সুর রচনা করেন।
অনিল চৌধুরী অনিল চৌধুরী একজন বাঙালি চলচ্চিত্র প্রযোজনা নিয়ন্ত্রক এবং ব্যবস্থাপক। তিনি ভারতের কলকাতার চলচ্চিত্র শিল্পে বেশ কিছু চলচ্চিত্রের প্রযোজনায় কাজ করেছেন। বিশেষত চলচ্চিত্র পণ্ডিত সত্যজিৎ রায়ের সাথে সংশ্লিষ্টতার জন্যই তিনি পরিচিত। রায়ের সবগুলো চলচ্চিত্রেই অনিল চৌধুরী প্রযোজনা নিয়ন্ত্রকের ভূমিকা পালন করেছেন।
কলকাতা ত্রয়ী সত্যজিত রায় পরিচালিত তিনটি চলচ্চিত্র:মৃণাল সেন পরিচালিত তিনটি চলচ্চিত্র:
দীপঙ্কর দে তাঁর অভিনীত প্রথম চলচ্চিত্র ছিলো সত্যজিৎ রায় -এর "সীমাবদ্ধ" ("Company Limited", ১৯৭১) ৷ এছাড়াও তিনি সত্যজিৎ রায়ের "গণশত্রু" ("Enemy of the People", ১৯৯০), "শাখা প্রশাখা" ("Branches of the Tree", ১৯৯০) এবং "আগন্তুক" ("The Stranger", ১৯৯১) চলচ্চিত্রেও অভিনয় করেন ৷ এখন অবধি তিনি অনেক আর্ট হাউস এবং বাণিজ্যিক চলচ্চিত্রে কাজ করেছেন ৷
সত্যজিৎ রায় ১৯৮৩ সালে "ঘরে বাইরে" ছবির কাজ করার সময় সত্যজিতের হার্ট অ্যাটাক ঘটে এবং এ ঘটনার ফলে জীবনের অবশিষ্ট নয় বছরে তাঁর কাজের পরিমাণ ছিল অত্যন্ত সীমিত। স্বাস্থ্যের অবনতির ফলে ছেলে সন্দ্বীপ রায়ের সহায়তায় সত্যজিৎ ১৯৮৪ সালে "ঘরে বাইরে" নির্মাণ সমাপ্ত করেন। এরপর থেকে তাঁর ছেলেই তাঁর হয়ে ক্যামেরার কাজ করতেন। অন্ধ জাতীয়তাবাদের ওপর লেখা রবীন্দ্রনাথের এই উপন্যাসটি চলচ্চিত্রে রূপদানের ইচ্ছা সত্যজিতের অনেকদিন ধরেই ছিল এবং তিনি ৪০-এর দশকে ছবিটির একটি চিত্রনাট্যও লিখেছিলেন। যদিও ছবিটিতে সত্যজিতের অসুস্থতাজনিত ভুলের ছাপ দেখা যায়, তা সত্ত্বেও ছবিটি কিছু সমালোচকের প্রশংসা কুড়ায় এবং এই ছবিতেই সত্যজিৎ প্রথমবারের মত একটি চুম্বনদৃশ্য যোগ করেন। ১৯৮৭ সালে সত্যজিৎ তাঁর বাবা সুকুমার রায়ের ওপর একটি প্রামাণ্যচিত্র নির্মাণ করেন।
ববিতা ববিতার চলচ্চিত্র কর্মজীবনের সবচেয়ে উল্লেখযোগ্য চলচ্চিত্র বিভূতিভূষণ বন্দ্যোপাধ্যায়ের একই নামের একটি অসমাপ্ত উপন্যাস অবলম্বনে নির্মিত সত্যজিৎ রায় পরিচালিত "অশনি সংকেত" (১৯৭৩)। এই চলচ্চিত্রে "অনঙ্গ বৌ" চরিত্রে অভিনয়ের মাধ্যমে তিনি আন্তর্জাতিক শিল্পীর মর্যাদা লাভ করেন এবং ব্যপক প্রশংসিত হন। ১৯৯৩ সালে ভারতে বাংলা চলচ্চিত্র সাংবাদিক সমিতি পুরস্কার, ১৯৭৩ সালে ভারতে বাংলা চলচ্চিত্র প্রসার সমিতি পুরস্কার এবং বাংলাদেশ চলচ্চিত্র পরিচালক সমিতি কর্তৃক বিশেষ পুরস্কার অর্জন করেন।
অপর্ণা সেন সুনীল গঙ্গোপাধ্যায়ের উপন্যাস অবলম্বনে সত্যজিৎ রায়ের চলচ্চিত্র "অরণ্যের দিনরাত্রি" (১৯৭০) সহ আরো অনেক চলচ্চিত্রে তিনি অভিনয় করেন।
গণশত্রু গণশত্রু প্রখ্যাত চলচ্চিত্র পরিচালক সত্যজিৎ রায় পরিচালিত একটি বাংলা চলচ্চিত্র। ১৯৮৯ সালে ছবিটি মুক্তি পায়।
সত্যজিৎ রায় তাঁর লেখা অধিকাংশ চিত্রনাট্যও “একশান” সাহিত্যপত্রে বাংলায় প্রকাশিত হয়েছে। সত্যজিৎ তাঁর ছেলেবেলার কাহিনী নিয়ে লেখেন "যখন ছোট ছিলাম" (১৯৮২)। চলচ্চিত্রের ওপর লেখা তাঁর প্রবন্ধের সংলনগুলো হল: "আওয়ার ফিল্মস, দেয়ার ফিল্মস" (১৯৭৬), "বিষয় চলচ্চিত্র" (১৯৮২), এবং "একেই বলে শুটিং" (১৯৭৯)। ৯০-এর দশকের মাঝামাঝি সত্যজিতের চলচ্চিত্র বিষয়ক নিবন্ধের একটি সঙ্কলন পশ্চিমে প্রকাশ পায়। এই বইটির নামও "Our Films, Their Films"। বইটির প্রথম অংশে সত্যজিৎ ভারতীয় চলচ্চিত্র নিয়ে আলোচনা করেন, এবং দ্বিতীয় অংশে হলিউড, কিছু পছন্দের চিত্রনির্মাতা (চার্লি চ্যাপলিন, আকিরা কুরোসাওয়া) ও ইতালীয় নব্যবাস্তবতাবাদের ওপর আলোচনা করেন। "বিষয় চলচ্চিত্র" বইটিতে চলচ্চিত্রের নানা বিষয়ে সত্যজিতের ব্যক্তিগত দর্শন আলোচিত হয়েছে। সম্প্রতি বইটির একটি ইংরেজি অনুবাদ "Speaking of Films" নামে প্রকাশ পেয়েছে। এছাড়াও সত্যজিৎ ‘‘তোড়ায় বাঁধা ঘোড়ার ডিম’’ নামে একটি ননসেন্স ছড়ার বই লেখেন, যেখানে লুইস ক্যারলের ‘‘জ্যাবারওয়কি’’-র একটি অনুবাদ রয়েছে।
অটোগ্রাফ (২০১০-এর চলচ্চিত্র) চলচ্চিত্রটি বিশ্ববিখ্যাত পরিচালক সত্যজিৎ রায় পরিচালিত এবং মহানায়ক উত্তম কুমার অভিনীত "নায়ক"-এর প্রতি এক শ্রদ্ধাজ্ঞাপন।
পথের পাঁচালী (চলচ্চিত্র) পথের পাঁচালী চলচ্চিত্রের কোন চিত্রনাট্য লেখা হয়নি। সত্যজিৎ রায়ের আঁকা ছবি ও টীকাগুলি থেকে এই চলচ্চিত্র নির্মিত হয়। তিনি ১৯৫০ খ্রিস্টাব্দে লন্ডনের উদ্দেশ্যে সমুদ্রযাত্রার সময় এই সকল নোটগুলি লেখেন।
সত্যজিৎ রায়ের সাহিত্যকর্ম মধপ্রাচ্যের মোল্লা নাসীরুদ্দীনের অনেকগুলি গল্প সংগ্রহ করে সত্যজিৎ রায় "মোল্লা নাসীরুদীনের গল্প" নামে একটি সংকলন প্রকাশ করেন।
দুলাল দত্ত দুলাল দত্ত(জন্ম ১৯২৫ – ১৭ আগস্ট, ২০১০; কলকাতা) ভারতের পশ্চিমবঙ্গের রাজধানী কলকাতার বাংলা চলচ্চিত্র শিল্পের একজন স্বনামধন্য চলচ্চিত্র সম্পাদক। তিনি বিশিষ্ট চলচ্চিত্র পরিচালক সত্যজিত রায়ের চলচ্চিত্র সম্পাদনার জন্য বিশেষভাবে স্মরণীয়।
দিলীপ কুমার দিলীপ কুমার (; জন্ম: ১১ ডিসেম্বর ১৯২২, জন্ম নাম মুহাম্মদ ইউসুফ খান) হলেন একজন ভারতীয় চলচ্চিত্র অভিনেতা, যিনি "ট্রাজেডি কিং" নামে সুপরিচিত, এবং সত্যজিৎ রায়ের মতে সর্বশেষ রচনাশৈলী একজন গুণী অভিনেতা। তিনি ১৯৪৪ সালে "বোম্বে টকিজের" ব্যানারে "জোয়ার ভাটা" চলচ্চিত্রে অভিনয়ের মাধ্যমে চলচ্চিত্র শিল্পে পদার্পন করেন। তিনি চলচ্চিত্র শিল্প ছয় দশকের অধিক সময় ধরে বিচরণ করেছেন এবং অভিনয় করেছেন ৬০টির বেশি ছায়াছবিতে। তিনি বিভিন্ন ধরনের বৈচিত্রময় ভূমিকায় অভিনয় করেছেন, যেমন- যেমন রোমান্টিক ধাঁচের চলচ্চিত্র হিসেবে ১৯৪৯ সালের "আন্দাজ", ১৯৫২ সালের বেপরোয়া বা হঠকারী এবং চালবাজ চরিত্রে "আন", ১৯৫৫ সালে নাটকীয় চলচ্চিত্র "দেবদাস", ১৯৫৫ সালের হাস্যরসাত্মক চলচ্চিত্র "আজাদ", ১৯৬০ সালে ঐতিহাসিক চলচ্চিত্র "মুঘল-ই-আজম", এবং ১৯৬১ সালের সামাজিক ঘরানার চলচ্চিত্র "গঙ্গা যমুনা"।
সত্যজিৎ রায়ের চলচ্চিত্র ১৯৬৭ সালে সত্যজিৎ "দি এলিয়েন" নামের একটি ছবির জন্য চিত্রনাট্য লেখেন। যুক্তরাষ্ট্র ও ভারতের যৌথ প্রযোজনার এই ছবিটির প্রযোজক ছিল কলাম্বিয়া পিকচার্স এবং পিটার সেলার্স ও মার্লোন ব্রান্ডো ছবিটির প্রধান অভিনেতা হিসেবে নির্বাচিত হয়েছিলেন। কিন্তু চিত্রনাট্য লেখা শেষ করার পর সত্যজিৎ জানতে পারেন যে সেটির স্বত্ব তাঁর নয় ও এর জন্য তিনি কোন সম্মানীও পাবেন না। পরবর্তীতে মার্লোন ব্র্যান্ডো প্রকল্পটি ত্যাগ করেন। তাঁর স্থানে জেমস কোবার্ন-কে আনার চেষ্টা করা হয়, কিন্তু ততদিনে সত্যজিতের আশাভঙ্গ ঘটে এবং তিনি কলকাতায় ফিরে আসেন। পরে ৭০ ও ৮০-র দশকে কলাম্বিয়া বহুবার প্রকল্পটি পুনরুজ্জীবিত করার প্রচেষ্টা করে ব্যর্থ হয়। ১৯৮২ সালে যখন ই.টি. দি এক্সট্রা-টেরেস্ট্রিয়াল মুক্তি পায়, তখন অনেকেই ছবিটির সাথে সত্যজিতের লেখা চিত্রনাট্যের মিল খুঁজে পান। সত্যজিৎ ১৯৮০ সালে "সাইট অ্যান্ড সাউন্ড" ম্যগাজিনে লেখা একটি ফিচারে প্রকল্পটির ব্যর্থতা নিয়ে কথা বলেন ও পরে সত্যজিতের জীবনী লেখক অ্যান্ড্রু রবিনসন এ ঘটনার ওপর আরও বিস্তারিত লেখেন (১৯৮৯ সালে প্রকাশিত "দি ইনার আই"-এ)। সত্যজিৎ বিশ্বাস করতেন যে তাঁর লেখা "দি এলিয়েন"-এর চিত্রনাট্যটির মাইমোগ্রাফ কপি সারা যুক্তরাষ্ট্রে ছড়িয়ে না পড়লে স্পিলবার্গের ছবিটি বানানো হয়ত সম্ভব হত না।
অরণ্যের দিনরাত্রি (চলচ্চিত্র) অরণ্যের দিনরাত্রি সত্যজিৎ রায় পরিচালিত একটি বাংলা চলচ্চিত্র যা ১৯৭০ সালে মুক্তি পায়। সুনীল গঙ্গোপাধ্যায় রচিত অরণ্যের দিনরাত্রি উপন্যাস অবলম্বনে এই চলচ্চিত্রটি নির্মাণ করা হয়েছিল।
সত্যজিৎ রায়ের সাহিত্যকর্ম সত্যজিৎ রায় বেশ কিছু কবিতা অনুবাদ করেন ও কয়েকটি লিমেরিক রচনা করেন যেগুলির সংকলন - '"তোড়ায় বাঁধা ঘোড়ার ডিম"' নামে প্রকাশিত হয়।